Mikayıl Cabbarov müəllimlərə yüksək əmək haqqı söz verdi- Müsahibə\n23 Noyabr 2013 09:09\n“Ciddi problemlər hələ də qalmaqdadır”\nTəhsil naziri Mikayıl Cabbarovun "Azərbaycan" qəzetinə verdiyi müsahibəsi\n- Strategiyanın konkret məqsədlərini qeyd etməzdən əvvəl istərdim ki, qısa şəkildə onu zəruri edən səbəblərə toxunam. Yaxın perspektivdə Azərbaycanda təhsilin inkişafını hədəfə alan Dövlət Strategiyasında da əks olunduğu kimi, ümummilli lider Heydər Əliyevin əsasını qoyduğu möhkəm bünövrə və onun layiqli davamçısı möhtərəm Prezident İlham Əliyevin apardığı genişmiqyaslı sosial-iqtisadi siyasət nəticəsində ölkəmiz hazırda özünün yüksək inkişaf dövrünü yaşayır.\nAparılan məqsədyönlü islahatlar ölkəmizi müasir inkişaf səviyyəsinə çatdırmaqla yanaşı, həm də gələcək üçün etibarlı zəmin yaradıb. Azərbaycan artıq yeni dövrə - modernləşdirmə dövrünə qədəm qoyub. Bu dövrün hədəfləri sosial-iqtisadi həyatın qabaqcıl beynəlxalq təcrübəyə uyğunlaşdırılmasından, bu yolla davamlı iqtisadi inkişafın təmin olunmasından, eləcə də əhalinin həyat səviyyəsinin daha da yüksəldilməsindən ibarətdir.\nXalqımızın müstəqil yaşamaq kimi tarixi haqqının gerçəkləşməsi gələcək inkişaf perspektivlərinin aydın şəkildə müəyyənləşdirilməsinə imkan verir. Güclü və dinamik inkişaf edən Azərbaycanın insan kapitalı müasir dövlətçilik fəlsəfəmizin əsas hədəfidir. Bu hədəflərin gerçəkləşməsi də xeyli dərəcədə təhsilin üzərinə düşür və onun daşıdığı missiya ilə bağlıdır.\nDünyada və onun bir parçası olan Azərbaycanda müasirləşmənin yolu yeni təhsil fəlsəfəsinin, elmi nailiyyətlərin və innovasiyaların məhsulu olan qabaqcıl texnologiyaların, idarəetmə üsullarının tətbiqindən keçir.\nBunun üçün əsas prioritet istiqamətlər ölkə iqtisadiyyatının dünya iqtisadiyyatına inteqrasiyasını sürətləndirməkdən, insan kapitalının inkişafını, hər bir ölkə vətəndaşının müasir bilik və bacarıqlara yiyələnməsini təmin etməkdən ibarətdir. Bütün bunlara isə məhz təhsilin inkişafı sayəsində nail olmaq mümkündür.\nEyni zamanda, sürətlə modernləşən Azərbaycanda təhsilin insan kapitalının inkişafı çağırışlarına cavab verməsi üçün yeni, daha təsirli addımların atılmasına ehtiyac vardır. Bu ehtiyacın ödənilməsi tələbindən irəli gələn Dövlət Strategiyasının əsas məqsədi ölkədə səriştəli təhsilverənlərə, ən yeni texnologiyalara əsaslanan infrastruktura malik, keyfiyyət səviyyəsinə görə dünyada öncül mövqe tutan təhsil sistemi formalaşdırmaqdır.\nBir daha qeyd etmək istərdim ki, təhsil sistemimiz iqtisadi cəhətdən dayanıqlı və dünyanın aparıcı təhsil sistemlərinin standartlarına uyğun səviyyəyə qaldırılmalıdır. Bunun üçün isə bizə yol göstərən, fəaliyyət istiqamətlərimizi müəyyənləşdirən konseptual sənədimiz var - Dövlət Strategiyası.\n- İlk növbədə Dövlət Strategiyasının həyata keçirilməsi üzrə fəaliyyət planının layihəsi beş ay müddətində hazırlanaraq Azərbaycan Respublikasının Prezidentinə təqdim edilməlidir.\nFəaliyyət planı Azərbaycan Respublikasının Prezidenti tərəfindən təsdiq olunduqdan sonra nəzərdə tutulan işlərin görülməsinə başlanılacaqdır. Artıq Təhsil Nazirliyində müvafiq sahələri əhatə edən fəaliyyət planının hazırlanması məqsədilə işçi qrup yaradılmışdır.\nİlk növbədə onu qeyd etmək istərdim ki, XXI əsrdə təhsilli insan anlayışı kifayət qədər yeni meyarlarla ölçülür. Bu gün təhsilli şəxs yeni əsrin ab-havasına daha yaxından bələd olmalı, düşüncə tərzi ilə yeni bilik və kommunikasiya texnologiyalarını əxz etməli, ömürboyu öyrənməli və ya informasiyanı biliyə, biliyi isə bacarığa çevirə bilməlidir. Bu yanaşma həm də müasir təhsil paradiqmalarını özündə ehtiva edir.\nBunun üçün nə etməli? İlk növbədə təhsildə innovativ idarəetmənin bərqərar olmasına nail olmalı, hər bir təhsilalana hərtərəfli bilik və bacarıqların verilməsi məqsədi ilə təhsil sisteminin institusional əsasları, infrastrukturu və insan resursları inkişaf etdirilməlidir. Təhsilin keyfiyyətinin yüksəldilməsi üçün isə bir daha qeyd edirəm ki, təhsili idarəetmə sisteminin yenidən qurulması, bu sahədə insan resurslarının inkişaf etdirilməsi və müəllim peşəsinin nüfuzunun artırılması vacibdir.\nİkinci istiqamət təhsil sahəsində çalışanların bilik, bacarıq və kompetensiyalarının daim inkişaf etdirilməsini nəzərdə tutur. Bu istiqamət müasir, innovativ təlim forma və üsullarını öz işində tətbiq edən, təhsilin məzmununun səmərəli mənimsənilməsinə nail olan səriştəli müəllimlərin hazırlanmasına xidmət edir.\nİndiyədək səriştəyə əsaslanmayan, əmək bazarında kifayət qədər rəqabətli olmayan əməkhaqqı sisteminin mövcud olması təhsildə müəllim amilinin inkişafına mənfi təsir göstərib. Ona görə də təhsil sisteminin bütün pillələrində müəllimlərin bilik, bacarıq və peşəkarlıq qabiliyyətlərinin müasir dövrün tələblərinə uyğun yüksəldilməsi təmin edilməlidir.\nTəsadüfi deyil ki, ikinci strateji istiqamət özündə həm də müəllimlərin peşəkarlığının yüksəldilməsi, təhsilalanların nailiyyətlərinin qiymətləndirilməsi üzrə yeni sistemin qurulması, istedadlarının üzə çıxarılması və inkişafı, xüsusi qayğıya ehtiyacı olanların inklüziv təhsilə cəlb olunması kimi fəaliyyət sahələrini birləşdirir. Burada xüsusi qayğıya ehtiyacı olanların inkluziv təhsili anlayışının sərhədlərini geniş düşünmək lazımdır. Xüsusi istedadlı təhsilalanların da bu anlayışa daxil olması tamamilə yeni yanaşmalar tələb edir.\nÜçüncü strateji istiqamət təhsildə nəticələrə görə cavabdeh şəffaf və səmərəli idarəetmə mexanizmlərinin yaradılmasına yönəlmişdir. Hazırda təhsilin idarə olunmasında başlıca problemlərdən biri tənzimləmə, idarəetmə və nəzarət funksiyalarının dəqiq müəyyən edilməməsidir. Dövlət təhsil müəssisələrinin tabeçilik məsələlərində müəyyən uyğunsuzluqlar qalmaqdadır. Dövlət Strategiyasında təhsilin idarəolunması ilə bağlı tamamilə yeni mexanizm ehtiva olunur.\nNəzərdə tutulur ki, təhsil sistemində tənzimləmə və idarəetmə qabaqcıl beynəlxalq təcrübə əsasında müasirləşdirilsin, təhsil müəssisələrində nəticəyönümlü və şəffaf idarəetmə modeli tətbiq olunsun, təhsilin keyfiyyətinin təminatı və idarəetmə üzrə yeni məlumat və hesabat sistemləri yaradılsın. Bununla da təhsilin idarə olunması konseptində qərar vermə mexanizmləri, səlahiyyət və məsuliyyətin çərçivəsi, hesabatlılıq meyarları yeni mahiyyət kəsb edir. Səlahiyyətlə hesabatlılıq arasında uzlaşma, əlaqə mütənasibliyi təmin olunur.\nDördüncü strateji istiqamət müasir tələblərə uyğun və ömür boyu təhsili təmin edən infrastrukturun yaradılmasını nəzərdə tutur. Müşahidələr göstərir ki, tədris prosesində müasir texnologiyalar məhdud miqyasda tətbiq edilir. Ona görə də təhsil müəssisələrində IKT əsaslı təlim metodologiyasına uyğun infrastrukturun yaradılması yaxın perspektivin prioritet məsələsi hesab olunur.\nBurada bir məqama diqqət yetirmək lazımdır. Bu sənəddə ilk dəfə olaraq ömürboyu təhsil anlayışına xüsusi əhəmiyyət verilir. Bu da ondan irəli gəlir ki, informasiya cəmiyyəti ömürboyu öyrənmə bacarıqlarına sahib fərdlərə ehtiyac duyur.\nSon illərdə paytaxtımızda yeni məktəbəqədər təhsil müəssisələrinin inşası və ya əsaslı təmiri istiqamətində çox mühüm addımlar atılmışdır. Bunun nəticəsində məktəbəqədər təhsillə əhatə səviyyəsi artaraq 27 faizə çatmışdır. Lakin bu sahədə həllini gözləyən problemlər hələ də qalmaqdadır. Ölkənin yaşayış məntəqələrinin əksəriyyətində məktəbəqədər təhsil müəssisəsi yoxdur.\nDövlət Strategiyasında uşaqların erkən yaş dövründə inkişafının səmərəli təhsil modelinə əsaslanan standart və kurikulumlarının hazırlanması, məktəbəqədər yaşlı uşaqların fiziki və əqli inkişafını, sosiallaşmasını təmin edən, yaradıcılıq qabiliyyətlərini üzə çıxaran, onlarda həyati bilik və bacarıqları, davranış qaydalarını aşılayan təhsil standartlarının və yeni kurikulumların hazırlanması, məktəbəqədər, eləcə də ümumi təhsil müəssisələrində uşaqlara pulsuz əsaslarla müvafiq xidmətlərin göstərilməsi (dərs və ya təlim vəsaitləri və s.) də strateji hədəflər sırasında yer almışdır.\nHəmçinin erkən yaşlı uşaqların məktəbəqədər təhsillə əhatəsinin 90 faiz səviyyəsinə çatdırılması əsas məqsəd kimi qarşıya qoyulmuşdur. Burada bir şeyi nəzərə almaq lazımdır ki, biz məktəbəqədər təhsili təhsil pillələrinin çox vacib həlqəsi kimi nəzərə alaraq onun inkişaf perspektivini çox aydın görürük.\nDünyanın bir çox qabaqcıl ölkələrində təhsil müddətinin artırılması istiqamətində artıq müəyyən addımlar atılmışdır və bu proses davam etməkdədir. Məsələn, Kanada, Fransa, Hollandiya və Çexiyada hazırda ümumi təhsilin müddəti 14 ildir. Almaniya, Böyük Britaniya, İsveç, Avstraliya və Yeni Zelandiyada 13 illik ümumi təhsil tətbiq olunur. ABŞ, Finlandiya, Cənubi Koreya, Polşa və bir sıra digər ölkələrdə isə ümumi təhsilin müddəti 12 ildir. Ümumiyyətlə, hazırda 12 illik ümumi təhsili tətbiq edən ölkələr dünya üzrə çoxluq təşkil edir. Son statistik məlumatlara görə belə ölkələrin sayı 170-i ötmüşdür. Çox az sayda ölkədə ümumi təhsilin müddəti 11 il təşkil edir. Onu da vurğulamaq istərdim ki, İqtisadi Əməkdaşlıq və İnkişaf Təşkilatının məlumatına görə, hər hansı bir ölkədə istənilən təhsil pilləsi uzrə təhsil müddətinin bir il artırılması ölkənin Ümumi Daxili Məhsulunun 3-6 faiz artmasına gətirib çıxarır.\nBununla yanaşı, təhsil müddətinin artırılması təhsilə ayrılan xərclərin də artması ilə nəticələnir. Özü də bu artım kifayət qədər böyük rəqəmlərlə ifadə olunur. Lakin xərclərin artmasına və olduqca böyük miqyaslı tədbirlərin həyata keçirilməsi perspektivlərinə baxmayaraq, bu, Azərbaycan dövlətinin strateji xəttini, neft kapitalının insan kapitalına çevrilməsini hədəfləyən kursun fəlsəfəsini əks etdirir.\n12 illik ümumi təhsilə keçidin təmin olunması üçün mövcud təhsil standart və kurikulumların yenilənməsi, tam orta təhsil pilləsində təlimin istiqamətlər üzrə aparılması nəzərdə tutulmuşdur. Ən əsas məqamlardan biri ondan ibarətdir ki, 12 illik ümumi təhsil sisteminə keçidlə əlaqədar ölkəmizdə 10 illik icbari ümumi orta təhsil və 2 illik tam orta təhsil modeli tətbiq olunacaqdır. Bu modelə mərhələli şəkildə keçmək planlaşdırılır.\nBu sahədə yeniliklərdən biri və məncə, ən mühümü tam orta təhsil səviyyəsində təhsil müəssisələrinin müxtəlif istiqamətlər üzrə bölünməsidir. Digər bir məsələ də onunla bağlıdır ki, biz ümumi orta təhsilin bu gün mövcud olan 9 illik icbari pilləsini bir pillə artırırıq. 10 illik icbari ümumi orta təhsil və 2 illik tam orta təhsil inkişafın yeni çağırışlarını dəyərləndirmək və daha yetkin vətəndaş yetişdirmək baxımdan əlavə resurs və gələcəyə hazır olmaq imkanıdır.\n- Tamamilə doğru söyləyirsiniz ki, strategiyaya əsasən təhsildə nəticələrə görə cavabdeh, şəffaf və səmərəli idarəetmə mexanizmlərinin yaradılması da qarşıda duran ən mühüm vəzifələrdəndir. Bilirsiniz ki, hazırda təhsil müəssisələrinin idarəetmədə rolu məhduddur. Özünüidarəetmə prinsipi əsasında fəaliyyət göstərən təhsil müəssisələri istisna olmaqla dövlət təhsil müəssisələri maliyyə müstəqilliyinə malik deyillər.\nTəhsil müəssisələrinin maliyyələşdirilməsi zamanı onların fəaliyyətinin nəticələri nəzərə alınmır. Eyni zamanda, təhsil müəssisələrinin rəhbərliyi tədrisin nəticələrinə görə ciddi məsuliyyət daşımırlar.\nBu istiqamətlər, yəni təhsilin nəticələrə görə cavabdeh, şəffaf və səmərəli tənzimləmə mexanizmlərinə malik, dövlət-ictimai xarakterli və dövlət-biznes tərəfdaşlığına əsaslanan idarəetmə sisteminin formalaşdırılması üçün strategiyada bir sıra məsələlər nəzərdə tutulmuşdur.\nBu sahə qabaqcıl beynəlxalq təcrübə əsasında yenidən qurulacaqdır. Həmin təcrübəyə müvafiq olaraq tənzimləmə və idarəetmə funksiyalarını həyata keçirən dövlət qurumlarının səlahiyyət və məsuliyyət dairəsi yenidən müəyyənləşdiriləcəkdir.\n- Şübhəsiz. Əslində, Dövlət Strategiyası hazırlanarkən qabaqcıl ölkələrin təhsil sistemlərinin müvafiq inkişaf istiqamətləri öyrənilib. Təsadüfi deyil ki, bütün bu məsələlər strategiyada ayrıca bir bölmə kimi verilib. Bu baxımdan təhsilin sosial-iqtisadi rolu, keyfiyyəti və əhatəliliyi, məzmunu, müəllim və tədris metodları, idarəetmə məsələlərinin hər biri üzrə dünyada mövcud olan meyillər nəzərə alınıb. Strateji hədəflər və onlara çatmaq üçün nəzərdə tutulan tədbirlərdə də öncül təcrübənin nəzərə alınması qırmızı xətt kimi keçir. Bu da anlaşılandır.\nMəlumdur ki, hazırda dünyada baş verən qloballaşma prosesləri müxtəlif dövlətlərin, təhsil sistemlərinin inteqrasiyasını şərtləndirir. Hədəflər kimi Avropa Şurası tərəfindən tövsiyə edilmiş kompetensiyalar qrupu əsas götürülür. Artan tələbə-müəllim mübadiləsi nəzərə alınaraq təhsil standartlarının unifikasiyası məqsədi daşıyan Bolonya prosesi sürətlənir. Belə şəraitdə xarici təcrübəni nəzərə almamaq mümkün deyil. Amma bununla belə, qloballaşma həm də hər bir xalqın özünün milli-mədəni dəyərlərini qorumaq instinktini gücləndirir. Təbii ki, təhsil sahəsində həyata keçirilən islahat yönümlü tədbirlərdə də ilk növbədə milli-mədəni dəyərlər, tarixən yaranmış ənənələr qorunub saxlanacaqdır.


“Görülən işlər yüksək səviyyədədir” - Prezident Ayna.az\n“Görülən işlər yüksək səviyyədədir” - Prezident\nDövlət başçısına və birinci xanıma ərazidə görülən işlər barədə məlumat verilib\nAzərbaycan Prezidenti İlham Əliyev, birinci xanım Mehriban Əliyeva və qızları Leyla Əliyeva dekabrın 24-də Bakı Ağ Şəhərdə Mərkəzi Bulvar küçəsinin açılışında iştirak edib, əsasən tamamlanmış Park Kvartalı ilə tanış olublar və buradakı parkın abadlaşdırılmasına start veriblər.\nAYNA xəbər verir ki, təməli 2011-ci il dekabrın 24-də Prezident İlham Əliyev və birinci xanım Mehriban Əliyeva tərəfindən qoyulan Bakı Ağ Şəhər layihəsinin baş planında nəzərdə tutulan şəhər tipli 10 universal kvartalın bir neçəsi artıq istifadəyə verilib. Hazırda Bakı Ağ Şəhər layihəsinin yeni Park Kvartalında abadlıq və infrastruktur-kommunikasiya işləri yekunlaşıb. Yaşayış binaları, məktəb və uşaq bağçası, biznes mərkəzi, inzibati dövlət binası, yeraltı avtodayanacaqlar və böyük park kompleksindən ibarət müasir kvartalda sakinlərin rahat yaşayışı üçün hərtərəfli şərait yaradılır, yeni yollar salınır.\nAzərbaycan Avtomobil Yolları Dövlət Agentliyinin İdarə Heyətinin sədri Saleh Məmmədov və Bakı Ağ Şəhər layihəsinin icraçı direktoru Ruslan Sadıxov dövlət başçısına və birinci xanıma ərazidə görülən işlər barədə məlumat veriblər.\nBildirilib ki, Ağ Şəhərdə tikinti-quruculuq işləri çərçivəsində eni 37 metr, uzunluğu 2 kilometrə çatan Mərkəzi Bulvar küçəsinin Nobel prospektinə birləşməsi istiqamətində işlər görülüb.\nDövlət başçısı və birinci xanım buradakı parkın abadlaşdırılması və genişləndirilməsi planı ilə də tanış oldular.\nBakı Ağ Şəhər layihəsinin icraçı direktoru Ruslan Sadıxov görülən və görüləcək işlər barədə ölkə rəhbərliyinə məlumat verib.\nPrezident Bakı Ağ Şəhər Mərkəzi Bulvar küçəsinin rəmzi açılışını bildirən lenti kəsib.\nDövlət başçısı, birinci xanım Mehriban Əliyeva və Leyla Əliyeva buradakı parkda ağac əkməklə abadlaşdırma işlərinə start veriblər, sonra Park Kvartalı ilə tanış olublar.\nMəlumat verilib ki, artıq bir neçə ildir Mərkəzi Bulvar küçəsinin Xəqani Rüstəmov küçəsindəki dairəyə birləşən hissəsi istismara verilib. Küçəni əhatə edən Paris evləri, quraşdırılmış heykəllər və yaşı yüz illərlə ölçülən dekorativ zeytun ağacları ərazinin bəzəyidir. Fəvvarələr Meydanı və Mərkəzi Park kvartallarını ayıran Mərkəzi Park küçəsi Ağ Şəhərin iki kilometrlik maneəsiz gəzinti zolağı ilə kəsişir və burada piyadalara üstünlük verildiyini bildirən hündür piyada keçidləri salınır. Küçə, eləcə də Park Kvartalının ərazisində qərbdən London memarlıq üslubunda layihələndirilmiş möhtəşəm “Knighstbridge Residence” kompleksi və şərqdən Böyük Park kompleksi və iyirmimərtəbəli müasir binalara keçidləri təmin edir. Müasir şəhər trendlərinə uyğun olaraq, Mərkəzi Bulvar küçəsi ilə Nobel prospektinin kəsişməsində avtomobillərin, piyadaların və velosipedçilərin təhlükəsiz hərəkətini təmin etmək üçün xüsusi yolayrıcı layihəsi işlənilib və həyata keçirilib. Bu yolayrıcında piyada və velosipedçilərin üstünlüyünü qeyd edən zolaqlar və yol nişanları, qoruyucu tumbalar nəzərdə tutulub.\nPrezident İlham Əliyevə Ağ Şəhərdə mərhələlərlə görülən işlər, Nobel prospekti üzrə xüsusi layihələndirilmiş binalar haqqında ətraflı məlumat verilib. Bildirilib ki, burada yerli və xarici sənətkarların incəsənət nümunələri qoyulub və gələcəkdə bu işlər davam etdiriləcək. Bundan əlavə, Olimpiya kvartalında görülən infrastruktur işləri, o cümlədən eni 80 metr olan Nobel, Babək, Heydər Əliyev prospektlərini, Ziya Bünyadov küçəsini və gələcəkdə tikiləcək bulvar küçələrini birləşdirən yol və digər infrastruktur layihələri barədə məlumat verildi. Qeyd edildi ki, Ağ Şəhərdə ofis, yaşayış, inzibati, dövlət binalarının, parkların və digər tikililərin inşası nəzərdə tutulub.\n"Hər il biz ənənəvi olaraq Ağ Şəhərin təməlqoyma günündə görülən işlərlə tanış oluruq və gələcək il üçün planlar tərtib edirik. 2019-cu ildə görülən işlər yüksək səviyyədədir, mən bunu bəyənirəm. 2020-ci ildə də nəzərdə tutulan bütün planlar gərək həyata keçirilsin, o cümlədən yol infrastrukturu. İnvestorlar üçün yeni təkliflər ortaya qoyulmalıdır ki, investorlar Ağ Şəhərin tikintisinin davam etdirilməsinə və tamamlanmasına daha böyük həvəslə vəsait yatırsınlar. Görülmüş işlər münasibətilə sizi təbrik edirəm, yeni uğurlar arzulayıram. Sağ olun".\nMüəllif: Ayna.az 24 Dekabr 2019 23:39\n24 Dekabr 23:39 Xəbərlər


Abşeron rayonunda reyd keçirilib - FOTO - Unikal.org\nAbşeron rayonu ərazisindəCOVİD-19 pandemiyasının yayılmasının qarşısının alınması məqsədilə aidiyyəti strukturların əməkdaşlarından ibarət mobil işçi qruplar tərəfindən müvafiq dislokasiya bölgüsü əsasında reydlər keçirilib.\nAbşeron Rayon İcra Hakimiyyətindən Unikal.org-a verilən məlumata görə, bu reydlər Azərbaycan Respublikasının Prezidenti cənab İlham Əliyevin tapşırığına əsasən Baş Nazir Əli Əsədovun sədrliyi ilə keçirilən Operativ Qərargahın geniştərkibli respublika videomüşavirəsində verilən tapşırıqlara uyğun şəkildə reallaşdırılıb.\nAbşeron Rayon İcra Hakimiyyətinin, Rayon Polis İdarəsinin, Sahə İnzibati Ərazi Nümayəndəliklərinin, bələdiyyənin, digər idarə və təşkilatların əməkdaşları, fəal gənclər və könüllülərdən ibarət qruplar yaradılıb. Rayon ərazisində gündüz saatlarında 120 nəfərdən ibarət piyada, gecə saatlarında 50 nəfər piyada və 8 avtomobil patrul xidməti aparır.\nReydlər zamanı fəaliyyətinə icazə alınmayan iaşə obyektləri aşkar edilmiş, eyni zamanda fəaliyyətinə icazə verilmiş ictimai-iaşə və ticarət obyektlərində sakinlərlə maarifləndirmə işləri aparılmış, aşkarlanan ciddi qanun pozuntuları polis əməkdaşları tərəfindən sənədləşdirilib və Nazirlər Kabinetinin Operativ Qərargahının tələblərinə zidd fəaliyyət göstərən obyektlərə xəbərdarlıq edilərək tibbi qoruyucu maskalardan istifadə və sanitar-gigiyena qaydalarına ciddi riayət edilməsi barədə göstərişlər verilib.\nPatrul qruplarının əməkdaşları tərəfindən təbliğat işləri aparılıb, bütün obyektlərdə işçi heyətinə canlı təmas zamanı tənəffüs yollarını qoruyan fərdi vasitələrdən (tibbi maska, parça maska, respirator və sair) istifadənin, sosial məsafənin gözlənilməsinin vacibliyi və əhəmiyyəti barədə də ətraflı məlumat verilib. Eyni zamanda, reyd zamanı yaşayış yerini icazəsiz tərk edən vətəndaşlar da aşkar edilmiş, onlarla bağlı qanunamüvafiq qaydada tədbirlər görülüb.


astronomlar t tauri ulduzundan əsrarəngiz küləkləri müşahidə edirlər | elm teli"\nAstronomlar T Tauri ulduzundan əsən əsən küləkləri müşahidə edirlər\nSənətçinin T Tauri ulduzu AS 205 N və onun yoldaşı haqqında təəssüratı. Elm adamları indi bu çox gənc Günəş sistemindəki planet yaradan diskin küləklə qaz çıxara biləcəyinə inanırlar. P. Marenfeld/NOAO/AURA/NSF vasitəsilə illüstrasiya\nÇilidə ALMA teleskopundan istifadə edən astronomlar dediklərinin ilk əlamətləri ola biləcəyini müşahidə etdilərküləklərT Tauri ulduzu ətrafında. Günəşimizin körpə bir versiyası olan bir ulduzdur. Bunlarküləklərbəzi T Tauri ulduzlarının infraqırmızı işıqda qəribə işıq saçan, digərlərinin isə daha çox gözlənilən bir şəkildə parlayan disklərinin niyə olduğunu izah etməyə kömək edə bilər.\nT Tauri ulduzları, prototipləri ilə adlandırılan dəyişkən ulduzlar sinifidirT TauriT Tauri ulduzları onilliklər ərzində nisbətən normal, orta ölçülü, son dərəcə gənc əsas ardıcıl ulduzlar kimi tanınır. Bir nöqtədə, təxminən 4,5 milyard il əvvəl, Günəşimiz T Tauri ulduzu idi. T Tauri ulduzlarının əhatəsində olduğu düşünülürplanetlərarası disklər, həm qayalı, həm də qazlı planetlər qurmaq üçün xammal ehtiva edir. Optik işıqda demək olar ki, görünməsə də, bu disklər həm infraqırmızı, həm də millimetr dalğa uzunluğunda işıqda parlayır.\nBəzi T Tauri ulduzları infraqırmızı radiasiyanı gözlənilməz şəkildə yayırlar. Arizona ştatının Tucson şəhərindəki Milli Optik Astronomiya Rəsədxanasında (NOAO) astronom Colette Salyk rəhbərlik etdiyi bu araşdırmanın diqqət mərkəzində həmin ulduzlar dururdu. Bir çox T Tauri ulduzunun son dərəcə güclü olduğu düşünülürulduz küləkləri- astronomlar tərəfindən proqnozlaşdırılır, lakin heç vaxt aydın şəkildə aşkar edilmir - və Salyk və qrupu, bəzi T Tauri ulduzları üçün küləklərin ulduzların protoplanetar disklərindən çıxdığını irəli sürdülər. Deyirlər ki, bu küləklər planetin yaranması üçün əhəmiyyətli nəticələr verə bilər və potensial olaraq Yupiterə bənzər nəhəng planetlərin meydana gəlməsi üçün lazım olan qazın bir hissəsini diskdən məhrum edə bilər və ya diski hərəkətə gətirərək planetlərin bina bloklarının yerini tamamilə dəyişməsinə səbəb ola bilər.\nSalyk və həmkarları Çilidəki ALMA teleskopundan (Atacama Böyük Millimetr/Submillimetr Array) istifadə edərək ulduzda küləyin mümkünlüyünə dair dəlil axtardılar.AS 205 N. Bu T Tauri ulduzu, 407 işıq ili uzaqda, bürc istiqamətində yerləşən ulduz əmələ gətirən bir bölgənin kənarında yerləşir.İlan Taşıyıcısı Ophiuchus. Bu ulduz astronomları maraqlandıran qəribə infraqırmızı imzanı nümayiş etdirir.\nALMA, müstəsna qətnamə və həssaslığa malik nisbətən yeni bir teleskopdur. Tədqiqatçılar bu teleskopdan istifadə edərək ulduz ətrafında karbonmonoksitin paylanmasını öyrənə bildilər. Karbonmonoksit, ulduzları və onların planet yaradan disklərini təşkil edən molekulyar qaz üçün əla bir izləyicidir. Bu araşdırmalar, əslində bir külək olacağı təqdirdə disk səthindən çıxan bir qaz olduğunu təsdiqlədi. Küləyin xüsusiyyətləri gözləntilərə tam uyğun gəlmədi.\nMüşahidələr və gözləntilər arasındakı bu fərq, AS 205 N əslində çox ulduzlu sistemin bir hissəsi olması ilə əlaqədar ola bilər. Yoldaş dublyaj edildiAS 205 S.. Özü də ikili bir ulduzdur.\nBu çox ulduzlu tənzimləmə, qazın küləklə deyil, ikili yoldaş ulduz tərəfindən çəkildiyi üçün diskin səthini tərk etdiyini göstərə bilər. Salyk dedi:\nÜmid edirik ki, bu yeni ALMA müşahidələri küləkləri daha yaxşı başa düşməyimizə kömək edəcək, lakin bizə yeni bir sirr də buraxdı. Küləklər və ya yoldaş ulduzla qarşılıqlı əlaqələr görürükmü?\nAraşdırmanın müəllifləri bədbin deyillər. Tədqiqatlarını daha çox ALMA müşahidələri ilə davam etdirməyi, yoldaşlarının olduğu və olmayan digər qeyri -adi T Tauri ulduzlarını hədəf alaraq eyni xüsusiyyətləri göstərib -göstərmədiklərini öyrənməyi planlaşdırırlar.\nAşağı xətt: T Tauri ulduzları - körpə günəş sistemləri - onilliklər ərzində tanınır və bir çoxlarının son dərəcə güclü ulduz küləklərinin olacağı proqnozlaşdırılır. İndi Çilidəki ALMA teleskopundan istifadə edən astronomlar, AS 205 N ulduz sistemində T Tauri küləklərini müşahidə etdiklərini və küləklərin mənbəyi haqqında fərziyyə etdiklərini söyləyirlər.\nNRAO -dan T Tauri ulduzları haqqında yeni araşdırma haqqında daha çox oxuyun\nSu kefir qazlı suyu necə hazırlanır (resept)


BP və "Exxon Mobile" şirkətləri AÇG layihəsi üzrə razılığa gələ bilmir - Report.az\nBP və "Exxon Mobile" şirkətləri AÇG layihəsi üzrə razılığa gələ bilmir BP və "Exxon Mobile" şirkətləri AÇG layihəsi üzrə razılığa gələ bilmir 1 İyul, 2016 16:36 Bakı. 1 iyul. REPORT.AZ/ ABŞ-ın "Exxon Mobil" və Böyük Britaniyanın BP şirkətlərinin Azərbaycan yataqlarında neft hasilatı ilə bağlı iri neft sazişi ilə əlaqədar münasibətləri gərgindir və hələ də “Əsrin müqaviləsi” adlanan kontraktı yeniləməyiblər. “Report” xəbər verir ki, bu barədə “Reuters”ə üç ən yüksək səviyyəli sənayə mənbələrindən bildiriblər.Xəzər dənizində "Azəri-Çıraq-Günəşli" (AÇG) yataqlarının işlənməsi ilə məşğul olan və özünün dünyadakı neft hasilatının 10%-ni buradan təmin edən BP şirkəti Azərbaycanla ilkin əsaslarla razılaşdırılmış 30 illik (1994-cü ildə imzalanan) müqavilənin uzadılması ilə bağlı razılığa gəlib.Lakin AÇG konsorsiumunda mövcud olan payına görə karbohidrogen hasilatından 1% gəlir əldə edən "Exxon Mobil" şirkəti isə 2014-cü ildə neft qiymətlərinin yarıbayarı azalması səbəbindən daha səmərəli bir saziş axtarışındadır. Mətndə orfoqrafik səhv aşkar etdinizsə, səhv olan hissəni qeyd edib Ctrl + Enter düymələrini sıxın.


Konqresin Türkiyə ilə bağlı inadkarlığı - Pia.az\nKonqresin Türkiyə ilə bağlı inadkarlığı\nQanunvericilər Tramp administrasiyasından daha sərt tələblər irəli sürürlər\nVaşinqton və Ankaranın münasibətləri amerikalı pastor Endrü Bransonun ucbatından müvəqqəti olaraq gərildi, amma onun azad edilməsindən sonra yenidən düzəlib. Bununla belə, Konqres hələ də Ankaraya xəbərdarlıqlar edir.\nÖtən həftə hər iki palatadakı demokratlar Türkiyəyə silah satışını qadağan və sanksiyalar tətbiq edən məsrəflər layihəsinə səs veriblər. Birpartiyalı üstünlüyün olduğu keçən il respublikaçılar da eyni mövqedə idi.\nİndi Senatdakı çoxluğun lideri Mitç MakKonnell prezident Donald Trampın Meksika ilə sərhəddə divarın tikintisini maliyyələşdirən büdcəni təsdiqləməkdən imtina edir. Ancaq hər iki palatada qanunvericilər bu il Türkiyə ilə bağlı düşüncələrini Ankaranın növbəti addımlarına əsaslandırırlar.\nTürkiyənin Rusiyadan “S-400” hava hücumundan müdafiə sistemini alması niyyəti, ABŞ vətəndaşlarının və işə götürülmüş konsulluq işçilərinin həbsləri davam edir.\nSenator Cin Şahin “əl-Monitor”a deyib: “Hər şey Türkiyənin “S-400” raket sistemini alıb-almayacağın bağlıdır və bu, bəzi təsirlərə səbəb olacaq. Biz hələ də məsələni müzakirə edirik”.\nXarici yardım qrupunun üzvləri Şahin və senator Ceyms Lankford ötən il Türkiyəyə silah satışına tətbiq olunan sanksiyaların lehinə olub. Şahin-Lankford müddəaları Rusiyadan “S-400”-ün alışı ilə bağlı olaraq Tramp administrasiyasının Ankaraya “F-35” təyyarələrinin verilməsinə qadağa qoyur.\nTürkiyə, Birləşmiş Ştatlar və bir çox başqa ölkələrlə birlikdə “F-35”-in stehsalı proqramında iştirak edir. Pentaqon ötən il Konqresə məlumat verib ki, Türkiyənn birgə istehsal proqramından çıxarılması 50-dən 70-ədək “F-35”-in təhvil-təslimini iki ilə qədər gecikdirə bilər.\n“S-400” satışı ilə irəliləmənin də, ABŞ-ın düşmənlərinə müqavimət haqqında qanuna (2017-ci il) uyğun olaraq, Türkiyəni ABŞ sanksiyaları ilə üzləşdirməsi mümkündür. Bu qanun Tramp administrasiyasından Rusiyanın müdafiə sektoru müəssisəsələri, o cümlədən “S-400”-ü istehsal edən “Almaz-Antey”lə iş aparan ölkələrə qarşı sanksiya tətbiqini tələb edir.\nŞahin və Lankford ABŞ vətəndaşlarının həbsə alınmasına məsul olan üst səviyyə türk səlahiyyətlilərinə viza verilməsini qadağan edən daha sərt sanksiyaların tətbiqinə tərəfdar olublar.\nBu, Türkiyənin Endrü Bransonun azad edilməsindən – respublikaçıların yevangelist seçici bazasının çalxalanmasəndan əvvəl olub. Türkiyə pastoru sərbəst buraxıb, amma başqa bir ABŞ vətəndaşını – NASA podratçısı Serkan Qolcanı həbsdə saxlamağa davam edir. Tramp Bransonun azad etmək üçün çağırışlar edərkən, senator Şahin Ankaranın alim və işə götürülmüş ABŞ konsulluq əməkdaşının tutulmasından narahatlığı dilə gətirib.\nNəhayət, 2017-ci ildə Ərdoğanın Vaşinqton səfəri zamanı etirazçıları döyməkdə ittihamlanan təhlükəsizlik əməkdaşları ABŞ məhkəmələrində mühakimə olunmayana qədər silah satışına qadağa qoyulacaq. Tramp administrasiyası 11 şəxsə qarşı ittihamları ləğv etdikdən sonra onlardan yalnız dördünün işi ABŞ məhkəmələrində qalmaqdadır.\nKonqresdən fərqli olaraq, Tramp administrasiyası ittifaq axtarışını davam etdirir.\nƏrdoğanın Trampı ABŞ qoşunlarını Suriyadan çıxarmağa razı salması və Ankaranın terrorist qrup olaraq gördüyü ABŞ dəstəkli “Kürd Xalq Müdafiə Birləşmələri”nə (YPG/PYD) qarşı hücumuna yol açdıqdan sonra sanki yaxşılaşma baş verməli idi.\nAncaq administrasiya geri çəkilmək üçün ilk 30 günlük qrafik fikrindən daşınıb və Ankaradan suriyalı kürdlərə hücumdan çəkinməyi tələb edib. Buna cavab olaraq Ərdoğan milli təhlükəsizliyi məsləhətçisi Con Boltonla görüşü ləğv edərək, əvəzinə onu Məclis kürsüsündən topa tutub.


Deportasiyanı doğuran şərait və səbəblər (1948-1953) 1905.az\nXX əsrin 90-cı ilinin əvvəlində sovet imperiyasının süqutu ilə birgə, sərt sovet senzurası da öz siyasi ömrünü başa vurmuş oldu. Senzuranın ləğvi və cəmiyyətdə yaranmış yeni siyasi mühitlə əlaqədar olaraq arxiv fondları üzərinə qoyulmuş “məxfi qrif”lər də aradan qaldırıldı. Üzərinə qadağa qoyulmuş bir sıra mövzular, о cümlədən Azərbaycan türklərinin 1948-1953-cü illərdə tarixi etnik torpaqlarından deportasiyası problemi də tarixçi tədqiqatçıların tədqiqat predmetinə çevrildi. Aparılmış tədqiqatlar göstərir ki, İkinci dünya müharibəsindən sonrakı illərdə Ermənistan SSR-dən türk əhalisinin kütləvi deportasiyası, XX əsrin 30-40-cı illərində Sovet İttifaqında həyata keçirilmiş və bir çox xalqlara qarşı tətbiq edilmiş sovet deportasiya siyasətinin tarixi təcrübəsinin məntiqi davamı olmuşdur. Bu mənada Azərbaycan türklərinin deportasiyası problemini tədqiq edərkən, həmin illərdə SSRİ-də həyata keçirilmiş sovet deportasiya siyasəti tarixinə ötəri də olsa toxunmamaq mümkün deyil. Deportasiya latın dilində “deportatio” sözündən olub, mənası məcburi köçürülmə, qovulma, sürgün olunma deməkdir. .Əhalini deportasiya etmə və ya məcburi köçürmə onun uzun müddət məskunlaşdığı qanuni yaşayış yerlərindən zorla çıxarılması ilə müşayiət olunan, insanların kütləvi şəkildə ev-eşiyindən, doğma torpaqlarından, ölkəsindən qovulması ilə nəticələnən hərəkətlərlə xarakterizə olunur.\n1917-ci ildə Rusiyada çar monarxiyasının xarabalıqları üzərində qurulmuş burjua-demokratik hökuməti devirərək silah gücünə zorla siyasi hakimiyyətə yiyələnmiş bolşeviklər siyasi leksikona “sosializm”, “kommunizm” kimi istilahlarla birgə “repressiya”, “deportasiya” istilahını da daxil etdilər. Sovet İttifaqında sosializm quruculuğu gedişi prosesində təkcə totalitar rejimə müqavimət göstərən müxtəlif qruplar, təşkilatlar, siyasi partiyalar deyil, həmçinin bütöv xalqlar belə amansız təqiblərə məruz qalmış, məhv edilmiş, repressiya və deportasiya olunmuşdur. Bu, dünya tarixində xalqların misli görünməmiş zorla köçürülməsi praktikası idi. Təxmini rəqəmlərə görə, XX əsrin 30-40 – cı illərində SSRl-də 3.226.340 nəfər deportasiya siyasətinə məruz qalmış, yaşadıqları ərazilərdən məcburi qaydada sürgün edilmişdir .\nHəmin illərdə sovet deportasiya siyasətinə məruz qalmış xalqlar sırasında Azərbaycan türkləri də olmuşlar. Onlara qarşı ilk deportasiya, vaxtı ilə Cənubi Azərbaycandan gəlib Azərbaycanda məskunlaşmış cənublu soydaşlarımıza qarşı tətbiq olunmuşdu. Pasportlaşma siyasəti həyata keçirilərkən orada doğulduğunu qeyd edən vətəndaşların bir hissəsi zorla İrana sürgün edilmişdi.\n1937-1938-ci illərdə İrəvan, Cəlaloğlu (Stepanavan), Gümrü (keçmiş Leninakan), Allahverdi və Ermənistanın başqa rayonlarından azərbaycanlı əhali eynilə bu cür siyasətə məruz qalaraq “iranlı” adı altında rəsmi şəkildə ölkə ərazisindən çıxarılmışdır. Bəzi mənbələrdə isə Azərbaycan türklərinin 1934-1941-ci illərdə Tbilisi ətrafından da məcburi köçürülməsi göstərilir .\nFaktlardan göründüyü kimi, XX əsrin 30-40-cı illərində Azərbaycan türkləri qismən də olsa, sovet deportasiya siyasətinə məruz qalmışlar. Göstərilən mənbələrdə deportasiya siyasətinə məruz qalmış azərbaycanlı əhalinin sayı barədə məlumat verilmir.\nAzərbaycan türklərinin həmin illərdə genişmiqyaslı deportasiya siyasətinə məruz qalmaması üç əsas səbəblə izah edilir. Bunlar 30-40-cı illərdə Azərbaycan türklərinin qismən deportasiyaya məruz qalması; ikincisi, Sovet İttifaqının İran siyasəti və Azərbaycan SSR-in bu siyasətdə mühüm rol oynaması; üçüncüsü, Türkiyənin İkinci dünya müharibəsinə qoşulması ilə bağlıdır.\nBəzi müəlliflər isə belə bir mülahizə ilə çıxış edirlər ki, Azərbaycan türkləri müharibə illərində ona görə köçürülmədilər ki, onların köçürülməsi Türkiyəni qıcıqlandıra bilər və onu faşist Almaniyasının müttəfiqi kimi Almaniya tərəfindən Sovet İttifaqına qarşı müharibəyə sövq edə bilərdi. Bu mülahizənin heç bir elmi əsası yoxdur. Belə bir sual etmək olar. Türkiyə türkləri ilə eyni soydan olan Krım türkləri öz tarixi ərazilərindən sürgün olundu. Türkiyə müharibəyə qoşuldumu? Xeyr! 1944-cü ildə Axıska türkləri Gürcüstanın Türkiyə Respublikası ilə həmsərhəd olan Axalkələk, Aspindzə, Boqdanovka və başqa rayonlarından zorla Orta Asiya respublikalarına köçürüldülər. Türkiyə müharibəyə qoşuldumu?! Əlbəttə ki, yox! Halbuki, onların tarixi ərazilərindən köçürülməsi birbaşa Türkiyə ilə əlaqələndirilir, “dövlət sərhədlərinin təhlükəsizliyi” adı altında həyata keçirilirdi. Həmin illərdə Krım türkləri, Axıska türkləri kimi Azərbaycan türklərinin də Sovet İttifaqının Türkiyə ilə həmsərhəd rayonlarından məcburi deportasiyası həyata keçirilə bilərdi. Bəs nə üçün köçürülmədilər? Nə idi səbəb? Əvvəla, biz bir məsələdə tədqiqatçı L. Həsənova ilə razıyıq ki, onların köçürülməməsində Sovet İttifaqının İran siyasəti və Azərbaycan SSR-in bu siyasətdə mühüm rol oynaması idi.\nAzərbaycan türklərinin həmin illərdə tarixi etnik torpaqlarından, xüsusən də Türkiyə ilə həmsərhəd ərazilərdənköçürülməsi SSRİ-nin İran siyasətinə və bu siyasətdə mühüm rol oynayan Azərbaycan SSR-in iştirakına böyük zərbə ola bilərdi. Məhz bu amilə görə sovet hökuməti belə bir addımı atmadı. Göründüyü kimi, XX əsrin 30-40-cı illərində Azərbaycan türklərinin kütləvi deportasiyası üçün nə bir səbəb, nə də ki, şərait var idi. Səbəb olmayan yerdə isə nəticə də ola bilməzdi.\nXX əsrin 30-40-cı illərində sovet deportasiya siyasətinə məruz qalmış xalqlar, millətlər əsassız, səbəbsiz köçürülmürdülər. Onların tarixi torpaqlarından məcburi köçürülməsinin һər birinin ayrı-ayrılıqda konkret səbəbləri var idi. Həmin xalqların məcburi köçürülməsi də rəsmi dövlət qərarlarında əsassız da olsa, müəyyən səbəblərlə izah olunurdu. İkinci dünya müharibəsindən sonrakı illərdə isə Azərbaycan türklərinin köçürülməsi üçün şərait də var idi, nəticəni doğuran səbəblər də.\nSovet deportasiya tarixinin ən mühüm məsələlərindən biri də onu doğuran səbəblərdir. Moskvada nəşr edilən “Voprosı istorii” jurnalında açılan “dəyirmi masa”da əsasən, sovet xalqlarına qarşı tətbiq olunmuş deportasiya siyasətinin yaranması və onu doğuran səbəblər haqqında istər tarixçi, istərsə də dilçi alimlərin açdığı müzakirələr xüsusilə diqqəti cəlb edir. Belə ki, sovet xalqlarına qarşı həyata keçirilmiş deportasiyaları doğuran səbəblər barədə müxtəlif fikirlər söyləyirlər. Onların bu barədə fikirləri ayrı-aynlıqda həqiqətə yaxın və inandırıcı görünsə də, ümumilikdə deportasiyanı doğuran səbəblər barədə bu alimlər arasında vahid, yekdil fikir yoxdur.\nT.Y.Krasovitskaya “Sovet İttifaqı 20-ci illərdə” mövzusunda keçirilən “dəyirmi masa”da deportasiyaların əsas səbəbi kimi, onu Sovet İttifaqında “yekcins dil mühitinin” yaradılması zərurəti ilə izah edir və nümunə olaraq deportasiyaya məruz qalmış xalqlar sırasında türkdilli xalqların çoxluq təşkil etdiyini əsaslandırmağa çalışır.\nV.M.Alpatov “Voprosı istorii” jurnalının redaksiyasına göndərdiyi “K istorii Sovetskoqo yazıkoznaniya: Marr i Stalin” adlı məktub – məqaləsində T.Y.Krasovitskayanın mülahizələrini qeyri-dəqiq, əsaslandırılmamış səhv fikir olduğunu vurğulayır və alternativ mülahizə ilə çıxış edir.O, belə hesab edir ki, xalqların deportasiya olunmasında İ. Stalinin hələ Qafqazda olarkən burada yaşayan xalqlara olan simpatiyası və antipatiyası müəyyən rol oynamışdır.\nTədqiqatçı N. F. Buqay isə V. M. Alpatovun bu mülahizəsinin həqiqətə daha çox yaxın olduğunu bildirərək, bu səbəbə də başqalarının sırasında baxmağı təklif edir. O, əldə olunan sənədlərə əsasən, belə bir mülahizə yürüdür ki, 1930-1940-cı illərdə Sovet İttifaqında bütöv xalqların məcburi köçürülməsinin əsas səbəbi bunlardır: Birincisi, сəzalandırma – bu intiqam ilk növbədə, işğal zamanı bu xalqların ayrı – ayrı şəxslərinə və qruplarına görə edilirdi; ikincisi, köçürmədə mümkün olan xəyanətə görə preventiv tədbir kimi istifadə edilirdi.\nOnun fikrincə, bütün bu tədbirlər əslində gözlənilən müharibələrdə həmin millətlərdən olanların xaricdə yaşayan soydaşları ilə bir olduğuna görə edilirdi.\nTədqiqatçı – alim L. Həsənova isə belə hesab edir ki, deportasiyanın həm ümumi, həm də konkret hal üçün xüsusi səbəbləri var. Ona görə də onların birgə nəzərdən keçirilməsinin əhəmiyyəti qeyd olunmalıdır. L. Həsənova ilk dəfə olaraq sovet deportasiya siyasətinin əlamətlərini üzə çıxarmış, onu Azərbaycan türklərinin Ermənistandan deportasiyası ilə müqayisə etmişdir. Aydın olmuşdur ki, azərbaycanlıların köçürülməsi sovet deportasiya siyasətindən kənarda tədqiq oluna bilməz.\nOn illiklər ərzində Azərbaycan türklərinin deportasiyası problemi məlum səbəblər üzündən öyrənilməmişdir. Bu faciə barədə əsl həqiqətlər ilk dəfə tarixçi-alim A. Paşayevin arxiv materialları əsasında yazmış olduğu “Respublika”, “Vətən səsi” qəzetlərində gedən silsilə yazılarında və “Köçürülmə” kitabında öz əksini tapmışdır [5, s. 37].\nAzərbaycan türklərinin deportasiyası probleminin istiqamətində çoxlu elmi, publisistik və memuar ədəbiyyatlar meydana çıxsa da, A. Paşayevin, B. Nəcəfovun, L. Həsənovanın bu sahədə apardıqları tədqiqat işləri öz əhəmiyyəti və elmiliyi ilə seçilir.\nLakin bununla belə, onu qeyd edək ki, işıq üzü görmüş tədqiqat yönlü işlərin Azərbaycan tarixşünaslığında bu problemlə bağlı mövcud boşluğu aradan qaldırmaqda əhəmiyyəti nə qədər böyük olsa da, problemin araşdırılması ilə bağlı bir çox qaranlıq məsələlər qalmaqdadır. İkinci dünya müharibəsindən sonrakı illərdə Azərbaycan türklərinin 1948-1953-cü illərdə tarixi-etnik torpaqlarından deportasiyasını doğuran şərait və səbəblər hə1ə də üzə çıxarılmamış, bu da problemin yetərincə araşdırılmasında tarixşünaslıq elmimizdə bir boşluq yaratmışdır. Məhz bu boşluqdan irəli gələn müxtəlif fikir və mülahizələr ortaya çıxmışdır.\nAzərbaycan türklərinin 1948-1953-cü illərdə Ermənistan SSR-dən deportasiyasının səbəbləri barədə də müxtəlif fikirlər mövcuddur. A. Paşayev məcburi köçürülmənin əsas səbəbini Kremlin siyasi dairələrində özlərinə kök salmış erməni lobbisinin fəaliyyəti ilə əlaqələndirir.\nTarix elmləri doktoru B. Nəcəfov isə Azərbaycan türklərinin deportasiyasının “Daşnaksütyun” partiyasının xüsusi ssenarisi və onun birbaşa Kremlə göstərişi əsasında həyata keçirildiyini qeyd edir. Onun irəli sürdüyü mülahizə kökündən yanlışdır və yeri gəldikcə bu məsələуə toxunacağıq.\nErməni tarixçilərinə gəlincə isə onlar Ermənistandan Azərbaycan türklərinin deportasiyasının əsas Azərbaycan K(b)P MK-nın birinci katibi M.C.Bağırovun İ.V.Stalinə ünvanladığı xahiş məktubunda görürlər. Onlar belə hesab edirlər ki, azərbaycanlıların köçürülməsi iqtisadi səbəblə bağlı olmuş, onlar Kür-Araz ovalığının inkişaf etdirilməsi üçün köçürülmüşlər. Bu isə növbəti erməni uydurmasıdır və həqiqətdən çox uzaqdır.\nTarixi saxtalaşdıran erməni tarixçilərinə belə sual etmək olar?! Əgər köçürülmə iqtisadi səbəblə bağlı idisə, nə üçün köçürülmə ilə bağlı ən mühüm qərar və sərəncamlar “məxfi qrifi” altında aparılır və ictimaiyyətdən gizli saxlanılırdı? Məcburi köçürülmə əgər siyasi səbəblə bağlı deyildisə, nə üçün о dövrün istər mərkəzi, istərsə də yerli qəzetləri öz səhifələrində bu barədə bir kəlmə olsa da iz buraxmamışdır?\nFikrimizcə, Ermənistan SSR-dən Azərbaycan türklərinin məcburi köçürülməsi İkinci dünya müharibəsi illəri və sonrakı illərdə Sovet-Türkiyə münasibətləri kontekstində rəsmi Kreml tərəfindən siyasi gündəmə çıxarılmış “erməni məsələsi” ilə qırılmaz surətdə bağlıdır. Sovet İttifaqının Türkiyəyə qarşı ərazi tələbləri, Ermənistanın Azərbaycana qarşı ərazi iddiaları və Azərbaycan türklərinin tarixi-etnik torpaqlarından kütləvi deportasiyası bir-biri ilə sıx bağlı məsələlər olduğundan, onların kompleks şəkildə tədqiqini məqsədəuyğun hesab edirik.\nSSRİ NS-nin “Ermənistan SSR-dən kolxozçuların və başqa azərbaycanlı əhalinin Azərbaycan SSR-in Kür-Araz ovalığına köçürülməsi haqqında” 1947-ci il 23 dekabr tarixli qərarından öncəki illərdə ölkə daxili və ölkə xaricində baş vermiş siyasi hadisələrin və proseslərin öyrənilməsi və tədqiq edilməsi 1948-1953-cü illərdə soydaşlarımıza qarşı həyata keçirilmiş deportasiyanın hansı siyasətdən irəli gəlməsi və onun səbəbləri barədə əsl həqiqətlərin üzə çıxarılmasına imkan verir.\nAzərbaycan türklərinin köçürülməsi səbəbləri bunlardır:\n– beşincisi, Türkiyə əleyhinə siyasətdə ermənilərin iştirakı müqabilində onlara verilmiş vədin qismən\n“Dircəliş XX əsr” – №82-83.-2004-2005.- S.135-140


bursa - TURLAR.AZ\nHefte sonuna eylence dolu Seki Qebele turu\nPandemiya sonrası istirahət sizə çox gözəl əhval-ruhiyyə gətirəcək. VİP İsmayıllı-Lahıc turu Turun Qiyməti - 36 Azn Tarix: 19 və 20 sentyabr - Qiymətə Daxildir: • VİP nəqliyyat • Səhər yeməyi (restoranda) • Çay\nBakı-İstanbul Aviareyslərin Təşkili\nXINALIQ - QRIZ ŞƏLALƏ TURU _ Turun tarixləri sərbəst seçilir.( Grup sayı 7-8 nəfər ) Qiymət : 65₼ ☞ Qiymətə daxildir: ➙ Seher / Nahar yeməyi ➙ Transfer / Bələdçi ➙ Somavar çay fasiləsi ➙ Qəçrəş Gəzintisi ➙\nbursa turlari 2020 , Bakida bursa qiymeti , bursa ucuz qiymete bursa satisi sərfəli qiymətə bursa almaq. bursa satılır. Azerbaycanda ucuz qiymete bursa satilir\nmasinlar xidmetler turkiye turlari antalya turlari tur paketler kiyev turu turkiye turlari bakidan londona turlar naftalan nefti ilə mualicə tezbazar.az unvan.az dasinmaz emlak milan dubay turlari


Şamaxıda öd kisəsindən əməliyyat olunan qadın dünyasını dəyişib - YENİLƏNİB | Report.az\nŞamaxıda öd kisəsindən əməliyyat olunan qadın dünyasını dəyişib - YENİLƏNİB\nŞamaxıda öd kisəsindən əməliyyat olunan qadın dünyasını dəyişib - YENİLƏNİB Axşam saatlarında vəziyyəti ağırlaşan qadının həyatını xilas etmək mümkün olmayıb\n7 Dekabr , 2017 23:45\nŞamaxı. 7 dekabr. REPORT.AZ/ Şamaxı rayon xəstəxanasında əməliyyatdan sonra ölüm hadisəsi baş verib.\n"Report"un Şirvan bürosu xəbər verir ki, 1968-ci il təvəllüdlü Şamaxı rayon sakini Qönçə Faiq qızı Hüseynova öd kisəsində kəskin ağrılarla Şamaxı Rayon Mərkəzi Xəstəxanasının Cərrahiyə şöbəsinə müraciət edib.\nƏməliyyat olunan xəstə palataya yerləşdirilib, axşam saatlarında qadının halı pisləşib. Vəziyyəti ağırlaşan Qönçə Hüseynovanın həyatını xilas etmək mümkün olmayıb.\nŞamaxı. 7 dekabr. REPORT.AZ/ Şamaxı Rayon Mərkəzi Xəstəxanasında əməliyyat zamanı ölüm faktı qeydə alınıb.\n"Report"un Şirvan bürosunun məlumatına görə, rayon xəstəxanasında öd kisəsindən əməliyyat olunan xəstənin qəfildən halı pisləşib. Həkimlərin müdaxiləsinə baxmayaraq onun həyatını xilas etmək mümkün olmayıb.\nRus versiyası Жительница Шамахи умерла после операции на желчном пузыре


Ərdoğanı hədələdilər: İşimizə qarışsan...\nAvropadan Ərdoğana hədə: İşimizə qarışsan...\nTürkiyə prezidenti Ərdoğan təkcə Almaniyanın deyil, digər ölkələrin də daxili işlərinə qarışır\nBAKI, 20 avqust — Sputnik. Avstriya daxili işlər naziri Sebastyan Kurts Türkiyənin ölkənin daxili işlərinə qarışmasına dözməyəcəyini bəyan edib. Sputnik Azərbaycan-ın məlumatına görə, o, bu barədə "Welt" qəzetinə müsahibəsində bildirib.\nKurts deyib: "Mən dəqiq bilirəm ki, Türkiyə prezidenti Ərdoğan təkcə Almaniyanın deyil, digər ölkələrin də daxili işlərinə qarışır və mən bunu rədd edirəm. Türkiyə xüsusən də Avstriya və Almaniyadakı türk mənşəli ölkə vətəndaşlarından istifadə etməyə, Türkiyədəki münaqişələri qütbləşdirməyə və Avropa İttifaqına keçirməyə çalışır".\nNazir Türkiyə prezidentinə xəbərdarlıq da edib: "Ərdoğan və ya onun nazirləri Avstriya Milli Şurasına (parlamentin aşağı palatası) keçiriləcək seçkilərə müdaxilə etmək niyyətindədilərsə, min indidən deyirəm ki, biz belə bir müdaxiləyə dözməyəcəyik".\nXatırladaq edək ki, Ərdoğan etnik türklərə müraciət edərək Almaniya kansleri Angela Merkrlin partiyasına və digər "düşmənlərə" səs verməməyə çağırıb.\nQeyd edək ki, Almaniya bundestaqına seçkilər sentyabrın 24-də, Avstriya parlamentinə seçkilər oktyabrın 15-də keçiriləcək.\nxəbərdarlıq, Ərdoğan, seçkilər, Avstriya, Türkiyə, Almaniya\nƏrdoğanın Merkeli devirmək planının üstü açıldı\nƏrdoğan İrana hansı mesajı aparır?\nÇinlilər Ərdoğanın sözü ilə Türkiyəyə axın etdilər\nƏrdoğanın oğlu Atatürk liseyini dini məktəbə çevirdi\nİsrail Ərdoğanı "Osmanlı" ilə vurdu\nMustafa Şentop: "Türkiyə həmişə birmənalı şəkildə Azərbaycanın yanındadır"\n23:30 19.10.2020 (Yenilənib 23:38 19.10.2020)\nErmənistan silahlı qüvvələri cəbhədəki uğursuzluğun heyfini dinc əhalidən, qocalardan, körpələrdən çıxmağa çalışır. Onların Azərbaycanın cəbhə xəttindən kənarda yerləşən şəhər və qəsəbələrinə hücumları məhz bununla bağlıdır.\nBAKI, 19 oktyabr — Sputnik. Oktyabrın 19-da Milli Məclisin Sədri Sahibə Qafarova ölkəmizdə rəsmi səfərdə olan Türkiyə Böyük Millət Məclisinin (TBMM) Sədri Mustafa Şentopun başçılıq etdiyi nümayəndə heyəti ilə görüşüb.\nMilli Məclisdən Sputnik Azərbaycan-a məlumat verilib ki, əvvəlcə Milli Məclisin Sədri Sahibə Qafarova ilə Türkiyə Böyük Millət Məclisinin Sədri Mustafa Şentop arasında təkbətək görüş keçirilib.\nSonra görüş nümayəndə heyətlərinin iştirakı ilə davam edib. Parlamentin Spikeri qonaqları səmimi salamlayaraq, Azərbaycanla Türkiyənin dost və qardaş ölkələr olduğunu vurğulayıb. O bildirib ki, Azərbaycan Prezidenti İlham Əliyevin dediyi kimi, bu gün dünya miqyasında Türkiyə və Azərbaycan qədər bir-birinə yaxın olan ikinci ölkə yoxdur.\nQeyd edilib ki, iki ölkə arasında mövcud olan münasibətlərdə təqdirəlayiq bir ənənə formalaşıb. Yüksək vəzifəyə seçilmiş hər iki ölkə rəsmiləri ilk səfərlərini qarşılıqlı olaraq qardaş ölkələrə edirlər. Milli Məclisin Sədri kimi ilk səfərini bu ilin sentyabrında Türkiyəyə etdiyini xatırladan Sahibə Qafarova TBMM Sədri Mustafa Şentopun başçılığı ilə nümayəndə heyətinin bu səfərinin də analoji xarakter daşıdığını və Azərbaycan üçün çox həssas bir dönəmə təsadüf etdiyini söyləyib.\n"Bildiyiniz kimi, sentyabrın 27-də Ermənistan silahlı qüvvələri Dağlıq Qarabağda növbəti təxribat törədiblər. Buna cavab olaraq, Azərbaycan ordusu əks-hücuma keçərək, 30 ilə yaxındır işğal altında olan torpaqlarını azad etməyə başlayıb. Əməliyyatların ilk günündən Azərbaycan xalqı və dövləti qardaş Türkiyənin dəstəyini hər zaman hiss edir. Hər iki ölkə prezidentləri, xarici işlər nazirləri və digər vəzifəli şəxslər arasında mütəmadi olaraq aparılan telefon danışıqları buna əyani sübutdur. Bu hadisələrlə əlaqədar TBMM-in Sədri cənab Mustafa Şentopun mənə şəxsən zəng etməsini, bu məsələyə xüsusi diqqət göstərməsini yüksək qiymətləndiririk. Öz adımdan, Milli Məclisin deputatları və xalqımız adından Türkiyə tərəfinə bu dəstəyə görə təşəkkür edirəm", - deyə Milli Məclisin Sədri Sahibə Qafarova qeyd edib.\nParlamentin Sədri daha sonra deyib ki, müzəffər Azərbaycan Ordusu öz torpaqlarını işğaldan azad edir. Döyüş meydanında məğlub olması ilə barışa bilməyən işğalçı ölkə Azərbaycanın mülki insanlarını hədəfə alır. Cəbhə xəttindən kənarda yerləşən Gəncə, Mingəçevir şəhərlərinə edilən hücumlar, Tərtər və digər rayon mərkəzlərinin ağır artilleriyadan atəşə tutulması bunun əyani göstəricisidir. Ermənistanın bu cür hərəkətləri beynəlxalq humanitar hüququn kobud şəkildə pozulması, müharibə cinayətidir.\nSpiker Azərbaycan ilə Türkiyə arasında əlaqələrin təkcə siyasi deyil, iqtisadi sahədə də sürətlə inkişaf etdiyini söyləyib. Qeyd edilib ki, ötən il iki ölkə arasında ticarət dövriyyəsinin həcmi 4,5 milyard ABŞ dolları olub. Cari ilin yanvar-sentyabr aylarında isə bu göstərici 3 milyarda yaxınlaşıb. Qarşılıqlı investisiyaların həcminin artması ticarət dövriyyəmizin yüksəlməsinə müsbət təsir göstərir. Bugünədək ölkələrimiz arasında 249 sənəd imzalanıb. Bu hüquqi sənədlər həyatın müxtəlif sahələrində əməkdaşlığımızın möhkəm hüquqi təməlini təşkil edir.\nGörüşdə Azərbaycanla Türkiyənin Bakı-Tbilisi-Ceyhan, Bakı-Tbilisi-Ərzurum kimi neft və qaz kəmərlərinin reallaşmasında birgə fəaliyyətini vurğulayan Sədr bu cür layihələrin ölkələrimizin beynəlxalq nüfuzuna da müsbət təsir etdiyini deyib.\nMilli Məclisin Sədri dövlətlərarası münasibətlərin inkişafında parlamentlərin mühüm rol oynadıqlarını vurğulayaraq, hər iki ölkənin qanunvericilik orqanında dostluq qruplarının fəaliyyət göstərməsinin əhəmiyyətini qeyd edib. Bildirilib ki, parlamentlərimiz ikitərəfli əməkdaşlıqla yanaşı, beynəlxalq parlament təşkilatlarında da prinsipial məsələlərlə bağlı birgə mövqe nümayiş etdirirlər.\nMilli Məclisin Sədri TBMM nümayəndə heyətinin ölkəmizə budəfəki səfərinin parlamentlərarası əlaqələrimizin daha da möhkəmləndirilməsinə öz töhfəsini verəcəyinə əminliyini ifadə edib.\nSəmimi görüş üçün minnətdarlığını bildirən Türkiyə Böyük Millət Məclisinin Sədri Mustafa Şentop dost və qardaş Azərbaycana səfərindən məmnunluğunu söyləyib. Səfərin Azərbaycan üçün çox həssas bir dönəmə təsadüf etdiyini dilə gətirən türkiyəli Spiker Azərbaycan xalqına torpaqlarının işğaldan azad olunması uğrunda apardığı mübarizədə uğurlar arzulayıb, Şəhidlərimizə Allahdan rəhmət, yaralılara şəfa diləyib. Qonaq deyib ki, qardaş Türkiyə dövləti həmişə birmənalı şəkildə Azərbaycanın yanındadır və bir millət iki dövlət olaraq ölkəmizin haqq işinə dəstək verir.\nQeyd edilib ki, hələ bu ilin iyul ayında Tovuzda Ermənistanla sərhəddə baş verən toqquşmalar zamanı TBMM-də təmsil olunan 4 siyasi partiya birgə bəyanat qəbul edərək, Azərbaycanı dəstəkləmişdir.\nMustafa Şentop deyib ki, Ermənistan silahlı qüvvələri cəbhədəki uğursuzluğun heyfini dinc əhalidən, qocalardan, körpələrdən çıxmağa çalışır. Onların Azərbaycanın cəbhə xəttindən kənarda yerləşən şəhər və qəsəbələrinə hücumları məhz bununla bağlıdır: "Biz işğalçı Ermənistanın bu cür hərəkətlərini qətiyyətlə pisləyirik. Bu, insan hüquqlarının kobud şəkildə pozulmasıdır. Çox təəssüf ki, beynəlxalq ictimaiyyət Ermənistanın Azərbaycan torpaqlarını 30 ilə yaxın işğalda saxlamasına və onun bu cür hərəkətlərinə biganə yanaşır. Biz problemin tezliklə ədalətli həllinə inanırıq və Azərbaycanın yanındayıq. Azərbaycan Prezidenti İlham Əliyevin dediyi kimi, "Qarabağ Azərbaycandır!".\nHansı sahələrdə maaş daha yüksək olub?\n2020-ci ilin yanvar-avqust aylarında ölkə iqtisadiyyatında muzdla çalışan işçilərin orta aylıq nominal əməkhaqqı əvvəlki ilin müvafiq dövrünə nisbətən 20,5 faiz artıb.\nBAKI, 19 oktyabr — Sputnik. 2020-ci il sentyabrın 1-i vəziyyətinə ölkə iqtisadiyyatında muzdla çalışan işçilərin sayı ötən ilin eyni dövrü ilə müqayisədə 59,8 min nəfər və ya 3,7 faiz artaraq 1670,9 min nəfər olub.\nSputnik Azərbaycan Dövlət Statistika Komitəsinə istinadla xəbər verir ki, muzdla çalışanların 902,3 min nəfəri iqtisadiyyatın dövlət sektorunda, 768,6 min nəfəri isə qeyri-dövlət sektorunda fəaliyyət göstərib.\nMuzdla işləyənlərin 19,4 faizi təhsil, 18,3 faizi ticarət, nəqliyyat vasitələrinin təmiri, 13,2 faizi sənaye, 8,3 faizi tikinti, 8,2 faizi əhaliyə səhiyyə və sosial xidmətlərin göstərilməsi, 6,6 faizi dövlət idarəetməsi və müdafiə, sosial təminat, 4,5 faizi nəqliyyat və anbar təsərrüfatı, 3,4 faizi kənd təsərrüfatı, meşə təsərrüfatı və balıqçılıq, 3,4 faizi peşə, elmi və texniki fəaliyyət, 1,7 faizi maliyyə və sığorta fəaliyyəti, 13 faizi isə iqtisadiyyatın digər sahələrində məşğul olublar.\n2020-ci ilin yanvar-avqust aylarında ölkə iqtisadiyyatında muzdla çalışan işçilərin orta aylıq nominal əməkhaqqı əvvəlki ilin müvafiq dövrünə nisbətən 20,5 faiz artaraq 710,2 manat olub.\nİqtisadiyyatın mədənçıxarma sənayesi, maliyyə və sığorta fəaliyyəti, peşə, elmi və texniki fəaliyyət, informasiya və rabitə, eləcə də nəqliyyat və anbar təsərrüfatı sahələrində orta aylıq nominal əməkhaqqı daha yüksək olub.


Böhranda batan “bizneslər”- AÇIQLAMA – Biznes, Peşəkarlıq və Karyera inkişafı bloqu\nBöhranda batan “bizneslər”- AÇIQLAMA\n27.01.2016 agaev_wordpress 0\nDünən yazdığım MƏQALƏM ( Böhranda batan “bizneslər”) çox səs gətirdi. Çox sayda insan zəng etdilər, yazdılar. Mənimlə əlaqə quran hər bir insan tərifini yazdığım şirkətlərin adları maraqlındırırdı. Bu sualı burda hərkəs üçün geniş şəkildə cavablandırmaq istəyirəm. Bir bir şirkət təriflərinə baxaq. Açıqlamalarımdan anlayacaqsınız ki, şirkət adı çəkməyə ehtiyac yoxdur, çünki “bizneslərin” əksəriyyəti eyni vəziyyətdədir. Hər bir açıqlamam üçün son bir həftədə baş verənləri misal verəcəm.\n1. İDMAN MƏRKƏZİ. Böyük idman mərkəzi. Aylardır əməkdaşlarının maaşı ödənilmir. Bina bərbad vəziyyətdədir. Çox az adam gəlir artıq mərkəzə. Öncələri günə 180 nəfər gəldiyi halda indi maksimum 30 nəfər gəlir. Mali cəhətdən qətiyyən effektiv deyil mərkəz. Mərkəzin sahibi cibindən xərcləri ödəməyi imtina etdiyi andan etibarən mərkəz fəaliyyətini durduracaq. Son 5 ildə bu idman mərkəzində ancaq hamamlarda olan pərdələr dəyişib.\nAÇIQLAMA. Daim idmanla məşğul olduğuma görə şəhərdə bütün idman mərkəzlərini tanıyıram, məşq etmişəm və edirəm. Getmədiklərim haqqında idmançı dostlarımdan xəbərim var. Böyük hissəsi dədə-baba qaydası ilə işləyənlərdir.\nMərkəzdə yerləşən idman kompleksi var. Əməkdaşları və müştəriləri tualetdə SİQARET çəkirlər. İdmanla məşğul olmağa gələn bir insan siqaret iyindən bilmir hara çıxsın. Şikayət etdim rəbhbərliyə, və aldığım cavab belə oldu : budur müəllim. Artıq ora getmirəm.\n2 gün öncə olan bir hadisə. Özünü brend olaraq qələmə verən digər mərkəz mənə ad günümdə sms göndərib : 1 gun pulsuz məşq etmək olar. Zəng edirəm, telefonda xanıma deyirəm və sual verirəm : nə zaman gəlim. Deyir ki, bu gün gəlin. “Zamanım yoxdur” sözlərimə minnətlə “yaxşıdaaa, sabah gəlin”.\n2. TİBB MƏRKƏZİ. Bakının ən məşhur və “brend” tibb mərkəzlərindən biri. 6 il öncə müraciət etdim ailəmlə – muhafizədə işləyən əməkdaş xanımıma qarşı kobudluq etdi. Mənim müdaxiləmə “ürəyin harda istiyirsə səninlə söhbət edərik” dedi. Məsələni böyütdüm, rəhbərliyə qədər məsələ çıxarıldı, dediklərinə görə cəzalandırıldı. Bir həftə öncə bir dostumun işinə görə orada idim – həmin əməkdaş hələ də orda işləyir, hələ də lovğa lovğa ortalıqda gəzir və küçə səviyyəsində söhbətlər edir.\nAÇIQLAMA. Ən az 20 nəfər fərqli mərkəzlərin adlarını yazdı dünən mənə. Yenə yeni bir misal. Tanış bir insana sms gəlir – “filan” tibb mərkəzində analizlərdə endirim. Gedir, marketinq mütəxəssisi xanım öncə təəccüblənir :), daha sonra isə mərkəzin normal qiymətini xanıma “ÇOX ÖZƏL” qiymət olaraq soxuşdurur.\n3. MƏŞHUR BREND. Ölkənin ən məşhur xarici brendlərindən biri. Satıcıların səviyyəsi sıfır. Satıcılarının peşəkarlığını mənə tərifləyən şirkət sahibinə 5 il öncə demişdim : “Sizin satıcılar satmır, müştəri alır. Müştəri davranışları biraz dəyişdiyi anda çökəcəksiniz”. İndi çökürlər. Çökməlidirlər də.\nAÇIQLAMA. Mebel, geyim, avtomobil, İT avadanlıqları, ev avadanlıqları satan bir şirkət deyin ki, “Satıcı inkişaf sistemi olsun”. Adətən bazar üslubu ilə işləyirlər. Bir şirkətin satıcısının davranılarını bəyəndiyim satıcı ilə ünsiyyət qururam və anlayıram ki, şirkət bu satıcını yetişdiməyib – bu satıcının özünün ailədən gələn tərbiyə və əxlaqıdır.\n4. XARİCİ İŞADAMI. Böhrandan öncə xarici bir işadamı ilə görüşdüm. Dövriyyələri çöx böyük İDİ. Müştəri xidmətləri, müştəri bazası, marketinq, reklam, komandanın inkişafı, idarəçilik sistemi kimi mövzularda danışdıq. Sadəcə danışdıq. Adam bütün bunlara lazımsız “qərbi” pul tələləri kim baxdı. İndi şirkət sürünür. Xərclərini belə ödəyə bilmir.\nAÇIQLAMA. Ölkəmizdə fəaliyyətdə olan “xarici” işadamlarının böyük hissəsi öz ölkəsinə müvəffəqiyyətli ola bilməyən “işadamlarıdır”. 90-cı illərdə öz ölkəsində 5 qoyunu 500 dollara satan bir adam bizdə gəlib mağaza açırdı və işadamı olurdu. Biznesini bu gün böyütsələr də, təfəkkür və dünya görüşü olaraq 90-cı illərdə qalıblar.\nNƏTİCƏ. Böhran var, şirkətlər çökür, amma hələ də nəticə çıxarmırlar.\nBöhran davam etməlidir.\nDünən yazdığım MƏQALƏM ( Böhranda batan “bizneslər”) çox səs gətirdi. Çox sayda insan zəng etdilər, yazdılar. Mənimlə əlaqə quran hər\nPrevious Post:Böhranda batan “bizneslər”\nNext Post:Arzularımıza doğru yol


P.de la Rosa: “McLaren-i tanıya bilmirəm” | Formula1 Azərbaycanda\nSabiq Formula1 sürücüsü Pedro de la Rosa bildirib ki, McLaren komandasının təkcə adı qalıb.\n17 İyun 2017, 06:07\nF-1.az xatırladır ki, McLaren 2015-ci ildə Honda ilə birləşdikdən sonra 47 yarışda 31 dəfə damalı bayrağı görə bilməyib və ən yaxşı nəticəsi 5-cilik olub. Britaniyalılar bu il keçirilən 7 yarışdan sonra xal ala bilməyən yeganə kollektivdirlər.\nPedro de la Rosa: “Hazırkı McLaren komandasını tanıya bilmirəm. Yaxşı işçiləri və dostlarım var. Lakin mən orada olanda işlədiyim 80 nəfər artıq Ferrari, Mercedes və Red Bull-un uğurları üçün tər tökürlər. Əsl McLaren komandasının sadəcə adı qalıb.\nAlonsonun ora keçərək səhv etdiyini deyə bilmərəm bunu özü bilər və bir gün bunu öyrənəcək. O vaxt Ferrari-dən ayrılmalı idi. McLaren-ə getdiyi üçün onu mühakimə edə bilmərəm, lakin, Ferrari ilə işləməsi də artıq mümkünsüz idi.\nFernandonun qərarı ilə bağlı fikrim yoxdur. Düşünmək üçün çox tezdir və məncə, Alonso hələ də McLaren Honda layihəsinə fokuslanıb”.\nPedro de la Rosa, Fernando Alonso\nF.Alonso gələn il nə edəcəyini bilir…


Formula 1 Azerbaycan Qran-Prisi basa catdi: Qalib… - Azadliq Xeber\nFormula 1 Azerbaycan Qran-Prisi basa catdi: Qalib…\n2018-04-29T18:04 xeber – Formula 1 Azərbaycan Qran-Prisinin qalibi müəyyənləşib.\nSputnik Azərbaycan xəbər verir ki, “Mercedes”in pilotu Luis Hamilton gərgin mübarizə nəticəsində birinci, “Ferrari”nin sürücüsü Kimi Raikkonen ikinci, Serxio Peres (“Force İndia”) üçüncü olmağı bacarıblar.\nBeləliklə, 2018-ci ildə təşkil olunan Azərbaycan Qran-Prisi başa çatıb.


Azərbaycan və Kamerun XİN başçıları görüşdü | No Comment\n12 oktyabr 2021, 18:35\nAzərbaycan və Kamerun XİN başçıları görüşdü\nBelqradda keçirilən Qoşulmama Hərəkatının 60 illik yubileyi ilə bağlı yüksək səviyyəli görüş çərçivəsində Azərbaycan xarici işlər naziri Ceyhun Bayramov Kamerunun xarici işlər naziri Löjön Mbella Mbella ilə görüşüb.\nBu barədə NOCOMMENT.az -a Xarici İşlər Nazirliyinin mətbuat xidməti idarəsindən məlumat verilib.\nNazir Ceyhun Bayramovu Qoşulmama Hərəkatının 60 illik yubileyinə həsr olunmuş tədbirin uğurla keçirilməsi münasibətilə təbrik edən Kamerun xarici işlər naziri, Azərbaycanın Qoşulmama Hərəkatının sədri kimi beynəlxalq əhəmiyyətli təşəbbüslərini və uğurlu fəaliyyətini məmnunluqla qeyd edib.\nGörüşdə nazirlər ikitərəfli əlaqələr ətrafında fikir mübadiləsi aparıblar, bu xüsusda siyasi məsləhətləşmələrin intensivləşməsinin vacibliyini qeyd ediblər.\nAzərbaycan və Kamerun arasında iqtisadi əməkdaşlıq əlaqələrinin inkişaf potensialı qeyd edilib.\nGörüşdə tərəflər, eyni zamanda qarşılıqlı maraq doğuran beynəlxalq və regional məsələlərlə bağlı fikir mübadiləsi aparıblar.\n26 oktyabr - 09:2986\n26 oktyabr - 09:3284\n26 oktyabr - 09:1665\n26 oktyabr - 09:4459\n26 oktyabr - 09:2057\n24 oktyabr - 13:427389\n23 oktyabr - 09:286928\n24 oktyabr - 13:303976\n26 Oktyabr 202110:39


Yıldırım açıqladı: "Azərbaycan sərhədində düşərgə yaradılır" » Qlobal.Az\nYıldırım açıqladı: "Azərbaycan sərhədində düşərgə yaradılır"\nİrandan Türkiyəyə gələn qaçqınlar üçün İqdırda düşərgə yaradacağıq.\nAxar.az xəbər verir ki, bu sözləri Türkiyə baş naziri Binəli Yıldırım deyib.\n"Əfqanıstanda terrorun kökünü kəsmək üçün ciddi siyasi proseslər başladılıb. Davamlı olaraq əməliyyatlar həyata keçirilir. Bu da miqrant axınını sürətləndirir. İqdırda düşərgə qurmaq üçün işlərə başlamışıq”, - Yıldırım bildirib.\nQeyd edək ki, son iki ayda İrandan Türkiyəyə gələn əfqanların sayında ciddi artım müşahidə edilir.


Ariel Rider X-Class 52V – 🛵 Elektrikli Scooters 2021\n✓ Scrambler tərzi\nX-class 52V, ABŞ-dan elektrikli velosiped istehsalçısı Ariel Rider tərəfindən istehsal olunan skrambler tipli elektrik mopedidir. Şirkət 2014-cü ildə qurulmuşdur və ABŞ-da öz fabrik və dizayn müəssisəsinə sahibdir. Şirkətin velosipedləri həqiqətən “Made in 🇺🇸 USA” dır.\nX-sinif 52V, daha güclü 52 voltluq bir elektrik mühərriki ilə məşhur X-sinif mopedin inkişaf etmiş bir versiyasıdır.\nMopedin 48 km / saat maksimum sürət üçün 110 Nm fırlanma anına sahib 2000 vatt elektrik mühərriki var.\nMopedin 121 km sürüş məsafəsi üçün dəyişdirilə bilən lityum batareyası var.\nMopeddə pedallardan istifadə edilərkən optimal performans üçün 7 pilləli bir dişli var.\nMoped yüksək keyfiyyətli komponentlərlə və metal dişli kimi davamlılıq üçün yeniliklərlə təchiz edilmişdir. Nəticədə X-sinif daha yüksək tork, sürət və güc əldə edə bilər.\nMoped USB şarj portu olan inkişaf etmiş bir LCD Ekrana malikdir.\nMoped bir çox rəngdədir və fabrik tərəfindən uyğunlaşdırıla bilər.\nMoped onlayn sifariş verilə bilər və dünyaya göndərilir.\n2021 Ariel Rider modelləri\nBütün Ariel Rider skuterləri süzgəc baxışında göstərin:


SABİQ NAZİRİN KADRI ŞƏMKİRİ TALAN EDİR - Alimpaşa Məmmədov öz davranışı ilə rayon əhalisindən qisas alır?! » www.Yenilik.Az\nwww.Yenilik.Az » Şikayət » SABİQ NAZİRİN KADRI ŞƏMKİRİ TALAN EDİR - Alimpaşa Məmmədov öz davranışı ilə rayon əhalisindən qisas alır?!\n2020-02-27 , 17:23


190 manat alan imkanlı bloger xalqı söyüb-batırdı – Reportyor\n“Onu məhkəməyə vermək lazımdır”.\nBunu Qaynarinfo-ya açıqlamasında hüquq müdafiəçisi Sədaqət Paşayeva sosial şəbəkədə məşhurlaşan Səbinə Kətanova adlı bloger xanım işsiz kimi 190 manat birdəfəlik yardım almasına görə onu qınayanları təhqir etməsi ilə bağlı videodan danışarkən deyib. Sədaqət Paşayeva bildirib ki, həmin qadın əslində içtimaiyyəti təhqir edib:\n“Əgər həmin xanım belə bir ifadə işlədibsə, qanun qarşısında məsuliyyət daşıyır. Bu qadın konkret olaraq şəxsi deyil, ictimaiyyəti təhqir edir. Bu, doğru deyil. Həmin ifadəni işlətdiyinə görə, o qadın haqqında mütləq tədbir görülməlidir. İnsanların bir-biri ilə münasibəti, danışıq normaları, davranışları müəyyən cərimələrlə tənzimlənməlidir. Bəzən insanlar müəyyən boşluqlardan istifadə edirlər. Doğrudan da ağır ifadələr işlətməkdən belə çəkinmirlər. Xanımın ifadəsi cəmiyyət üçün normal deyil və mən onu bir qadın olaraq qəbul etmirəm. Yardımı alır, sonra isə saymazyana hərəkət edir. Hətta düşünürəm ki, ona bu yardımı verən nazirlik də araşdırma aparıb onun hərəkəti ilə bağlı tədbir görməlidir”.\n“Özünü təhqir olunmuş insanlar bir araya gəlib bu qadını məhkəməyə verməlidir. Qoy bu bütün insanlar üçün də bir ornək olsun. Gəlib məhkəmədə cavab versin”.\nQeyd edək ki, sosial şəbəkədə məşhurlaşan Səbinə Kətanova adlı bloger xanım işsiz kimi Əmək və Əhalinin Sosial Müdafiəsi Nazirliyinə müraciət edib 190 manat birdəfəlik yardım alıb. Həm onun, həm də ehtiyacı olan insanlara “yox” cavabı verən nazirlik də ictimai qınağa tuş gəlib. Səbinə isə onu qınayanları ağır, yazılması mümkün olmayan formada təhqir edib.\nDTX nazirlik əməliyyatında kimləri saxlayıb? (SİYAHI)\nİlham Əliyev Qələbə Günü münasibətilə paylaşım etdi (FOTO)


Sabirabadda keçmiş məhkumdan narkotik və silah aşkarlanıb | Report.az\nSabirabadda keçmiş məhkumdan narkotik və silah aşkarlanıb\nSabirabadda keçmiş məhkumdan narkotik və silah aşkarlanıb Sabirabad Rayon Polis Şöbəsinin əməkdaşları tərəfindən keçirilən əməliyyat tədbirləri nəticəsində rayon ərazisində narkotik vasitələrin qanunsuz dövriyyəsi, eləcə də narkotik tərkibli bitkilərin kultivasiyası ilə məşğul olmaqda şübhəli bilinən şəxs saxlan\n12 Mart , 2022 09:20\nSabirabad Rayon Polis Şöbəsinin əməkdaşları tərəfindən keçirilən əməliyyat tədbirləri nəticəsində rayon ərazisində narkotik vasitələrin qanunsuz dövriyyəsi, eləcə də narkotik tərkibli bitkilərin kultivasiyası ilə məşğul olmaqda şübhəli bilinən şəxs saxlanılıb.\nDİN-in Mətbuat Xidmətinin Şirvan regional qrupundan "Report"a verilən məlumata görə, keçirilən tədbirlərlə qeyd edilən cinayət əməli ilə məşğul olan rayonun Suqovuşan kənd sakini, əvvəllər məhkum olunmuş Zahid Yadigarov saxlanılıb.\nOnun yaşadığı ünvana keçirilən baxış zamanı 132 ədəd kibrit qutusunda və sellofan torbalarda qablaşdırılmış ümumi çəkisi 3 kiloqram 112 qram olan marixuana, dibçəklərdə xüsusi aqrotexniki qaydada qulluq edilərək becərilmiş 1045 ədəd çətənə kollarının ştilləri, bir ədəd müvafiq sənədləri olmayan ov tüfəngi və 8 ədəd patron aşkarlanaraq götürülüb.\nDindirilmə zamanı Z.Yadigarov cinayət əməlinin səmimi etiraf edib. Faktla bağlı Sabirabad RPŞ-də cinayət işi açılıb, saxlanılan şəxs barəsində\nhəbs qətimkan tədbiri seçilib.


Stankoviç insidentdən danışdı: "Bir az əl-qol atdıq" | Futbolxeber.az\n"Qəbələ"nin müdafiəçisi Vojislav Stankoviç Topaz Premyer Liqasının V turunda "Qarabağ"a səfərdə 1:4 hesabıyla uduzduqları qarşılaşmadan sonra jurnalistlərə müsahibə verib. Futbolxeber.az saytı həmin müsahibəni təqdim edir. O, öncə görüş haqda danışıb:\n- Oyuna yaxşı başladıq, 10-15 dəqiqə yaxşı çıxış etdik, Sonradan bilmirəm hansı səbəbdən top itirməyə başladıq. Nəticədə uğursuz qol buraxdıq. Ardından oyunumuz istədiimiz kimi heç olmadı. "Qarabağ" layiqli qələbə qazandı".\n- Sizdə döyüşkən heyət idi, "Qarabağ"da isə ehtiyat. Belə səviyyə fərqi olduğu halda böyük hesabla uduzmaq üzücü deyil?\n- Bunu deyə bilmərəm ki, üzücü idi, yoxsa yox. Bilirik ki, "Qarabağ" güclü komandadı, yaxşı heyəti var. Həm start "11-liy"ində, həm də ehtiyat oyunçular skamyasında olanlar səviyyəli futbolçulardı. Bu gün bəxtimiz gətirmədi - onlar 4 qol vurdu, biz 1.\n- İlk hissədə Araz Abdullayevlə insidentin oldun, aqressiv idin. Nə baş verdi?\n- Heç nə. Bir dəfə oyun epzodunda oldu. O da topa oynadı, mən də. Bu zaman bir az əl-qol atdıq. Ancaq hər şey meydanda qaldı.\n- "Qəbələ" 5 turdan sonra autsayderlər qrupundadı. Bundan sonra nə olacaq?\n- Bilmirəm. Mövsümü istədiyimiz kimi başlamadıq. Komandamıza çoxlu yeni futbolçu gəlib, köhnələr gedib. İstədiyimiz kimi oynamırıq. Baxaq görək, necə olacaq.\n- Bunun üzərində işləyirik. Çalışacağıq ki, oyunumuzu yaxşılaşdıraq. İndi alınmır. Ancaq fikrimcə, növbəti matçda yaxşı oynayarıq və qalib gələrik.\n- Belə söz-söhbətlər gəzir ki, komandada bəzi futbolçular baş məşqçi Sənan Qurbanou istəmirlər. Uğursuzluq bəlkə buna görədi?\n- Bəs özün Qurbanovdan razısan?\n- Mən futbolçuyam və baş məşqçi haqda bir şey deyə bilmərəm. Baş məşqçi işini görür. Mənə hansı tapşırıq versə, bir futbolçu kimi meydanda onu yerinə yetirəcəm. Bu, işimdi.


Çörəyi çörəkçiyə, pulu Dənizliyə; Qafiyə həvəskarlarına yeni mövzu Bir həftəlik bayram tətilinin necə gəlib keçdiyindən xəbərim olmadı. Az qala Novruzun yanında xəcalətli qalacaqdım. Hamısı da bizim “Xəzər Lənkəran”ın üzündən… Bu kluba könül verən mənim kimi minlərlə azarkeşin günü belədi, nə gecəmiz var, nə gündüzümüz. İllərdi göz dolusu bayram sevinci yaşaya bilmirik. El-oba bayram tonqalından hoppananda Davamını oxu\nAzərbaycanın ən çox izlənilən futbol verilişlərindən olan “İnterAz” TV-nin “Arena” verilişinin növbəti buraxılışı efirə yayımlanıb. Sportarena.az xəbər verir ki, Rüfət Nadirlinin müəllif və aparıcısı olduğu verilişin budəfəki buraxılışında kubok oyunları və Premyer Liqanın XXVII turunun müzakirəsi ilə yanaşı, bir sıra maraqlı məqamlara da toxunulub. Verilişdə qonaq qismində “Bosman” fanklubunun rəhbəri Mirhafiz Babayev ilə birgə yer alan “Komanda” Davamını oxu\nÖlmüşdü elə “Ağ Ev”… Amerika heç vaxt imkan verməz ki, Kreml Krımı Rusiyanın ərazisinə qatsın. Barak Obamanı prezident seçən dövlətin xasiyyəti tünddür, dovşanı araba ilə elə tutur, elə tutur ki, araba dovşandan, dovşan da arabadan razılıq edir. Sovetin özü yoxdursa “Sovetski” necə qala bilər? Əgər o boyda məhəllədə park salınacaqsa, kimdi köçmək istəməyənlərin nazı ilə Davamını oxu\n“Bosman” fanklubu bütün Azərbaycan xalqını və “Xəzər Lənkəran” klubunu təbrik edir! “Xəzər Lənkəran” klubu da Azərbaycan xalqını belə təbrik edir→Davamını oxu\nFanklubumuzun rəhbəri “Top Top” verilişinin qonağı olub\nDünən “Bosman” fanklubunun rəhbəri, Mirhafiz Babayev, Elnur Əşrəfoğlunun dəvəti ilə KTV ilə yayımlanan həftəlik, “Top Top” verilişinin qonağı olub. Qeyd edək ki, “Top Top” verilişi Elnur Əşrəfoğlunun layihəsi kimi get-gedə populyarlığını artırmaqda davam edir. Aparıcı-müəllif Elnur Əşrəfoğlunun bu verilişi hər həftənin birinci günləri yayımlanır. Veriliş əsasən Azərbaycan futbolu, futbolda baş verən oyundan əvvəlki, həmçinin oyunsonrası Davamını oxu\n“Xəzər Lənkəran”ın istedadlı və getdikcə artıran yarımmüdafiəçisi Elnur Sücaət oğlu Abdullayevi, 28 yaşının tamam olması münasibəti ilə ürəkdən təbrik edir, ona can sağlığı, komandamızın yüksəlişi dövründə öz töhfəsini gözəl oyunu və nizam-intizamı sayəsində verməsini arzulayırıq. Vaxtı ilə onu komandaya gətirərkən, unudulmaz baş məşqçimiz, Mirça Rednikin dediyi, “Elnur çox çalışarsa, Azərbaycanın ən yaxşı yarımmüdafiəçilərindən olacaq!”, fikrinin Davamını oxu\n15-fevral tarixi “Xəzər Lənkəran” camiəsində ən xoş günlərdən biri kimi qeyd olunur. Belə ki, Premyer Liqanın XXI turu çərçivəsidə “Xəzər Lənkəran” komandası səfərdə çempionatın liderlərindən biri olan “Qəbələ” klubunu 3:2 hesabı ilə məğlub etmişdir. Qələbə sevinci ilə yanaşı klubumuzda çalışan iki məşqçi doğum günlərini qeyd edirlər. Bunlar Mustafa Dənizlinin köməkçisi Oğuz Çetin və əvəzedici heyətin baş Davamını oxu\n“Bosman”, beş illik yubileyini qeyd edir\nBu gün fanklubumuz üçün əlamətdar bir gündür. Belə ki, 2009-cu ilin Fevral ayının 9-da on üç “Xəzər Lənkəran” azarkeşi tərəfindən “Bosman” fan klubunun təsis edilməsi haqqında qərar qəbul olundu. “Xəzər Lənkəran”ın ətrafında sayca dördüncü olaraq təsis edilmiş “Bosman” fanklubu, niyə yarandı?-kimi sual da səsləndirmək olar. Belə ki, fanat hərəkatında müəyyən yeri olan məsələlər də var Davamını oxu\n“Bosman” fanklubunun üzvü, Belçikada Mirça Redniklə görüşdü\nBir müddət öncə “Futbol+” qəzetində dərc edilən müsahibəsində “Xəzər Lənkəran”ın keçmiş baş məşqçisi Mirça Rednik bir azarkeşimizin onunla Belçikada görüşdüyünü və ona hədiyyə verdiyini bildirmişdi. 12cioyuncu.info azarkeş saytı olaraq həmin azarkeşi axtarıb tapmağı qərar aldıq və tapdıq da. Bu şəxs “Bosman” fan klubunun yaradıcılarından və təsisçilərindən biri, hazırda Polşada təhsil alan və eyni zamanda həmin ali təhsil ocağında Davamını oxu


BQXK Dilqəm və Şahbazla bağlı söz versə də, nəticə yoxdur - Azinforum.az İnformasiya Portalı\nAna səhifə / Sosial / BQXK Dilqəm və Şahbazla bağlı söz versə də, nəticə yoxdur\nBQXK Dilqəm və Şahbazla bağlı söz versə də, nəticə yoxdur\nBaş nazirin müavini, Beynəlxalq Humanitar Yardım üzrə Respublika Komissiyasının sədri Əli Həsənov Beynəlxalq Qızıl Xaç Komitəsinin Azərbaycandakı nümayəndəliyinin rəhbəri xanım Elena Aymone Sessera ilə görüşüb.\nBu barədə AzVision.az-a Qaçqınların və Məcburi Köçkünlərin İşləri üzrə Dövlət Komitəsindən (QMKİDK) bildirilib. Məlumata görə, görüşdə BQXK-nın Azərbaycandakı nümayəndəliyinin mandatına uyğun fəaliyyəti ilə bağlı cari və perspektiv məsələlər müzakirə olunub. Həmçinin, BQXK ilə Azərbaycan hökuməti, eləcə də digər tərəfdaşlar arasındakı qarşılıqlı əməkdaşlıq əlaqələrindən danışılıb, bu qurumun həyata keçirdiyi layihələri, onların icra mexanizmi və digər məsələlərlə bağlı fikir mübadiləsi aparılıb.\nErmənistan-Azərbaycan, Dağlıq Qarabağ münaqişəsinə toxunan baş nazirin müavini vurğulayıb ki, BMT Təhlükəsizlik Şurası Azərbaycanın işğal olunmuş ərazilərinin azad edilməsi, qaçqınların və məcburi köçkünlərin doğma yurdlarına qaytarılması ilə bağlı dörd qətnamə qəbul edib: “Ermənistanın təcavüzkar siyasəti ATƏT, AŞPA, İslam Əməkdaşlıq Təşkilatı və digər beynəlxalq təşkilatlar tərəfindən qəbul edilmiş qərar və qətnamələrdə də pislənilib. Təəssüf ki, bu qərar və qətnamələr hələ də kağız üzərində qalır. Beynəlxalq ictimaiyyətin tələblərinə məhəl qoymayan Ermənistan işğal olunmuş Azərbaycan ərazilərində qanunsuz fəaliyyətini davam etdirir. Ermənistan-Azərbaycan, Dağlıq Qarabağ münaqişəsinin dinc vasitələrlə nizama salınması üçün yaradılmış ATƏT-in Minsk qrupunun həmsədrləri bu məsələ ilə məşğul olurlar, ancaq onların fəaliyyətinin hələlik heç bir nəticəsi yoxdur”.\nQəbulda Ermənistan silahlı birləşmələri tərəfindən işğal edilmiş Kəlbəcər rayonunda öz doğma yurdlarını və ata-analarının məzarını ziyarət edərkən ermənilər tərəfindən girov götürülmüş, sonra isə separatçı “Dağlıq Qarabağ” rejiminin “məhkəməsinin qərarı ilə” barələrində “hökm” çıxarılmış azərbaycanlı mülki şəxslər Dilqəm Əsgərov və Şahbaz Quliyevlə və onların bugünkü durumları ilə bağlı fikir mübadiləsi aparılıb.\n“Bu məsələ ilk gündən Prezident İlham Əliyevin daimi nəzarətindədir. Dövlət başçısının tapşırığı ilə hər iki vətəndaşımızın girovluqdan azad edilməsi məsələsini Cenevrədə səfərdə olarkən Beynəlxalq Qızıl Xaç Komitəsinin prezidenti ilə müzakirə etmişəm. Mən Beynəlxalq Qızıl Xaç Komitəsinin prezidentindən xahiş etdim ki, heç olmasa Dilqəm Əsgərov və Şahbaz Quliyevin ailə üzvləri ilə müasir kommunikasiya imkanlarından istifadə edilməklə birbaşa təmas qura bilməsi üçün köməklik göstərilməsini təşkil etsinlər. O da bu işlə məşğul olacaqlarına söz verdi. Lakin hələ də bir nəticə yoxdur”, – deyə Ə.Həsənov vurğulayıb.\nBQXK rəsmisi ölkəmizdə fəaliyyətə başladığı zaman aprel hadisələri zamanı təmas xəttində baş vermiş hadisələrlə bağlı çox gərgin işlədiklərini bildirib. O, cəbhə xəttinə yaxın ərazilərdə yerləşən kəndlərdə təşkilat tərəfindən həyata keçirilən aqro dəstək və nağd pul qrantları vasitəsilə aprel hadisələri zamanı məhsullarını itirmiş cəbhəyanı ərazilərin sakinlərinə yardım göstərilməsi, ilk tibbi yardım təlimlərinin keçirilməsi, münaqişə ilə əlaqədar stress yaşayan uşaqlar üçün istirahət fəaliyyətləri və s. kimi layihələr barədə geniş məlumat verib və həyata keçirdikləri qiymətləndirməni də nəzərə çatdırıb:\n“Aprel hadisələri zamanı artilleriya silahlarından istifadə edilməsi nəticəsində mülki əhaliyə böyük ziyan dəydi. Eyni zamanda, əkin sahələrinə düşmüş mərmilərin partlamaması sonradan insanlar üçün böyük problemlər yaradırdı. Münaqişə nəticəsində şəxsi təsərrüfatlarına ziyan dəymiş insanlara kömək olsun deyə təşkilat tərəfindən həmin ailələrə müxtəlif köməkliklər göstərilib və bunlar hazırda davam etdirilir. Həm əvvəllər, həm də son hadisələr zamanı cəbhəyanı zonalarda yaşayan mülki əhali arasında yaranmış stressləri aradan qaldırmaq üçün bəzi layihələri müzakirə edirik”.\nÖncəki Xəzər 14 və 16 yaşlı iki bacını necə uddu? – PROBLEM\nNövbəti İcbari tibbi sığortadan yeni xəbər var


050 210 95 53 | Kontakt Home\nƏsas səhifəNömrələr050 210 95 53\n050 210 95 53\n*Mal nisyə satılan zaman məhsulun rəsmiləşdirilməsi üçün 5% xidmət haqqı əlavə olunur. **Mal nisyə satılan zamanı sistemdə yuvarlaqlaşdırma tətbiq olunduğuna görə ümumi qiymətdə fərq alına bilər. Məhsul kodu: 502109553\n050 866 77 77\n050 210 45 53\n050 210 70 92


Obama Putini diplomatik danışıqlara səslədi\nABŞ Prezidenti Barak Obama Ukrayna böhranını diplomatik yolla həll etmək üçün Vladimir Putinlə uzun telefon daışığı edib. Uzun telefon danışıqlarından sonra Rusiya lideri Moskva-Vaşinqton münasibətlərinin zədələnməyəcəyini bildirib. Bu haqda Movqe.Az BBc-yə istinad edir. Rusiya ordusu Ukrayna Prezidentinin hakimiyyətdən devrilməsindən sonra Krımın nəzarətini ələ almışdı. Cümə günü Soçi Qış Paralipiyasının açılışı zamanı bir çox xarici turistlər Ukrayna böhranını boykot edib. Prezident Obama isə, Ağ evdəki çıxışında Rusiya Prezidentinə səslənərək Krımdakı ölkə aksiyasının Ukraynanın suverenliyi uğrunda edildiyini bildirib. Obama qeyd edib ki, yeganə çıxış yolu rus qoşunlarının geri çəkilməsi, Kiyev və Moskva arasında diölomatik danışıqların başlamasıdır. Bu iki dövlət başçısının etdiyi ikinci telefon danışığı idi. Əhalisinin əksəriyyətini etnik ruslar təşkil edən əhali 16 martda bu məsələni həll etmək üçün referendum keçirməyi planlaşdırır.\nGörüş təxminən bir saat davam edib. Daha əvvəlki şərhlərində Rusiyanın beynəlxalq hüquqa zidd davrandığını və bu hərəkətinin cəzasız qalmayacağını söyləyən Obama görüşdə , Ukraynanın müstəqilliyi və ərazi bütövlüyünü pozan hərəkətlərin ABŞ-ın Avropalı müttəfiqləri ilə bəzi addımlar atmasına səbəb ola biləcəyini vurğulayıb.\nObama , həllin bir parçası olaraq , beynəlxalq cəmiyyətin köməyi ilə Ukrayna hökuməti və Rusiyanın birbaşa olaraq görüşməsi , beynəlxalq müşahidəçilərin Rus mənşəli etnik qruplar daxil olmaqla, bütün Ukrayna xalqının haqqlarını təmin etməsi , Rus əsgərlərinin əsaslarına geri dönməsi və may ayında reallaşacaq seçkilərdə Ukrayna xalqına beynəlxalq cəmiyyətin dəstək verməsi kimi addımların atıla biləcəyini bildirib.\nABŞ prezidenti Obama , xarici işlər naziri Con Kerrinin bu istiqamətdə irəliləyiş təmin etmək məqsədiylə Rusiya xarici işlər naziri Sergey Lavrov , Ukrayna hökuməti və digər müttəfiqləri ilə danışıqlar edə biləcəyini söyləyib. Obama və Putin ötən həftə də eyni məsələyə bağlı 90 dəqiqə davam edən bir telefon görüşü etmişdi.


20:47 21 İyun 2017\nBakı. 21 iyun. REPORT.AZ/ Prezident İlham Əliyev “Dövlət qulluğu vəzifəsinin tutulması məqsədi ilə müsahibə keçirilməsi Qaydası”nın təsdiq edilməsi haqqında fərman imzalayıb.\n"Report"un məlumatına görə, fərmana əsasən, Nazirlər Kabineti Azərbaycan Respublikası Prezidentinin aktlarının bu fərmana uyğunlaşdırılmasına dair təkliflərini üç ay müddətində hazırlayıb Azərbaycan Respublikasının Prezidentinə təqdim etməli, Nazirlər Kabinetinin normativ hüquqi aktlarının bu fərmana uyğunlaşdırılmasını üç ay müddətində təmin edib Azərbaycan Respublikasının Prezidentinə məlumat verməli, bu fərmanın 1-ci hissəsi ilə təsdiq edilmiş Qaydanın 2.4-cü bəndinə uyğun olaraq, müsahibə elanının formasını iki ay müddətində təsdiq edib Azərbaycan Respublikasının Prezidentinə məlumat verməli, bu fərmanın 1-ci hissəsi ilə təsdiq edilmiş Qaydanın 2.5-ci bəndinə uyğun olaraq, inzibati vəzifələrin təsnifatı üzrə vakant vəzifələrin tutulmasının ümumi şərtlərini iki ay müddətində müəyyən edib Azərbaycan Respublikasının Prezidentinə məlumat verməli, mərkəzi icra hakimiyyəti orqanlarının normativ hüquqi aktlarının bu fərmana uyğunlaşdırılmasını nəzarətdə saxlamalı və bunun icrası barədə beş ay müddətində Azərbaycan Respublikasının Prezidentinə məlumat verməli, bu fərmandan irəli gələn digər məsələləri həll etməlidir.\nDövlət qulluğu vəzifəsinin tutulması məqsədi müsahibə keçirilməsi qaydası təsdiq edilib


1898-ci İl Avqustun 4-də Balaxanıda Neft Fontanı (1898)\nBizim Gecə :: Azərbaycan ( Odlar Yurdu ) :: Azərbaycan Kinosu Payla� |\nMövzu: 1898-ci İl Avqustun 4-də Balaxanıda Neft Fontanı (1898) Ş. Apr. 11, 2009 3:43 pm\nKinosüjetdə Balaxanı mədənlərinin birində neft quyusunun fontan vurması əks olunmuşdur.\nKinosüjet avqustun 6-da Balaxanıda Benkendorfun neft fəhlə klubunda nümayiş etdirilmişdir.\nKinosüjet "Canlı Fotoşəkillər" kolleksiyası adı altında 1900-cü ildə Parisdə Ümumdünya sərgisində böyük uğurla nümayiş etdirilmişdir. Nümayiş etdirilən süjetlər arasında "Bibiheybətdə Neft Fontanı Yanğını", "Əlahəzrət Buxara Əmirinin "Veliki Knyaz Aleksey" Paroxodunda Yolasalma Mərasimi", "Qafqaz Rəqsi", "İlişdin" kinosüjetləri də var idi. Bunları izləyən Lümyer qardaşları onlardan bir neçəsini almış və öz kolleksiyalarına daxil etmişlər. Sonradan həmin kinosüjetlər Paris kinoarxivinə təhvil verilmiş və bu günə kimi orada qorunub saxlanılır. 2001-ci ildə Azərbaycan Dövlət Filmfondunun təşəbbüsü ilə bu kinosüjetlərdən ikisinin surətləri-"Bibiheybətdə Neft Fontanı Yanğını" və "1898-ci İl Avqustun 4-də Balaxanıda Neft Fontanı" Bakıya gətirilmiş və hazırda Dövlət Filmfondunda qorunub saxlanılır.\nRejissor : Aleksandr MişonOperator : Aleksandr Mişon\n1898-Cİ İL AVQUSTUN 4-DƏ BALAXANIDA NEFT FONTANI\nRejissor Aleksandr Mişon\nOperator Aleksandr Mişon\nİlk Baxış Tarixi 6 Avqust, 1898\nFilmin Növü Qısametrajlı Sənədli Film\nVaxt 0,5 dəq.\n

Film Çəkilən Yerlər	\n
Texniki Məlumatlar	\nBizim Gecə :: Azərbaycan ( Odlar Yurdu ) :: Azərbaycan Kinosu


19/08/2019 [14:28] - Araşdırma - ( 4179 dəfə baxılıb)\n“İngilislərə satılmayan və xidmət etməyən İslam alimləri müsəlmanlardan təcrid olunaraq müddətsiz həbsə məhkum edilirdi...”\n(Əvvəli bu linkdə:https://www.moderator.az/news/283971.html)\n“Vəhhabiliyin əsasını qoymuş ingilis xəfiyyəsi Hemper və münafiq Nəcdəli Məhəmməd də belə deyirdi...”\n“...Bir dəfə Qurban bayramı günü saqqallı, başı çalmalı və cübbəli iki müsəlman qurban kəsmək üçün inək alıblar. İnduistlərin məhəlləsindən keçərkən bütpərəst hindlilərdən biri həmin inəyi nə məqsədlə apardıqlarını soruşub. Onlar inəyi qurban kəsəcəklərini bildiriblər. Bunu eşidən kimi induist haray çəkib:\n-Ey insanlar! Köməyə gəlin, burada bizim allahımızı öldürmək istəyirlər!..\nMüsəlmanlar isə əksinə, qışqırıblar:\n-Ey müsəlmanlar! Bizim qurban kəsmək üçün nəzərdə tutduğumuz heyvanı əlimizdən almaq istəyirlər!..\nHər tərəfdən müsəlman və induistlər oraya axışaraq dəyənək və bıçaqlarla bir-birlərinin üzərinə atılıblar. Yüzlərlə müsəlman qətlə yetirilib. Ancaq qırğından az sonra öncə inəyi aparan iki müsəlmanın Britaniya konsulluğuna daxil olduğu görünüb. Bu isə onu göstərir ki, qırğını törədənlər ingilislər olub...”\nBunu yazan jurnalist sonra vurğulayır ki, biz ingilislərin müsəlmanların Qurban bayramını necə korlamaq lazım olduğunu anladıqarını yaxşı bilirik.\nBu cür hiylə və təxrubatlarla müstəmləkəçilər müsəlmanların müqavimətini qırmağa cəhd edirlər. İnduistlərin tədricən onlara qarşı qalxdığına əmin olduqdan sonra ingilislər 1870-ci ildə və sonra müsəlmanlara da tədricən dəstək verərək induistlərə qarşı qaldırırdılar.\nEyni zamanda Britaniya xəfiyyələri müsəlmanlar arasından sünni müsəlmanların düşmənlərini yetişdirməyə başladılar. Onlar iddia edirdilər ki, qılınc və cihad mübarizə vasitəsi kimi Allah tərəfindən müəyyən edilməyib. İslamda haram buyuranları halal elan edir, müsəlmanlarıın din və inanclarını dəyişdirməyə çalışırdılar. Seyid Əhməd, Qulam Əhməd Kadiyani, Abdullah Taznevi, İsmail Dəhləvi, Hüseyn Dəhləvi, Sıddık Həsən xan Pehupali, Rəşad Əhməd Kənkuhi, Vahid Uzzaman Haydarabadi, Əşrəf Əli Texanavi və şah Abdul-Əzizin nəvəsi Muhamməd İsak belələrindən idi. Bu cür münafiqlərə dəstək vermək üçün ingilislər təhrif olunmuş inanclara malik müxtəlif partiyalar yaradır və müsəlmanları həmin qurumlara cəlb etməyə çalışırdılar. Belə firqələrdən ən məşhuru 1879-cu ildə yaradıılmış Kadiyani firqəsi idi. Onun yaradıcısı Qulam Əhməd bəyan edirdi ki, silahlı cihad gərək deyil, mübarizəni yalnız təbliğat və nəsihətlə aparmaq lazımdır. Vəhhabiliyin əsasını qoymuş ingilis xəfiyyəsi Hemper və münafiq Nəcdəli Məhəmməd də belə deyirdi...\nQulam Əhməd İsmailiyyə sektasından olan zındıq(İslama tənə edən) idi(1908-ci ildə ölüb). O, ingilislər tərəfindən yüksək məbləğ hesabına ələ alınmışdı. O. Əhməd əvvəlcə özünü müctəhid, sonra “İmam Mehdi”, daha sonra “Yerə enmiş İsa” elan etdi. Və nəhayət, özünü “yeni din yaratmış “peyğəmbər” kimi təqdim etməyə başladı. Tərəfindən aldadılmış adamları o, “camaat” adlandırırdı. Q.Əhməd iddia edirdi ki, Quranın bir sıra ayələri ona nazil olub və onun möcüzələri bir çox digər peyğəmbərlərinkindən çoxdur. Bu zındıq ona inanmayanları “kafir” adlandırırdı. Onun baxışları Benqaliya və Pəncabdakı savadsız əhali arasında yayılmışdı. Bu gün də Avropa və Amerikada kadiyani sektası “əhmədiyyə” adı altında yayılıb...\nƏsl müsəlmanlar, o cümlədən sünnilər bəyan edirdilər ki, silahla cihad Allah tərəfindən müəyyən olunub və ingilislərə xidmət etmək günahdır. Hindistanda bu istiqamətdə təbliğat aparan müsəlmanlar amansızcasıına cəzalandırılırdı, onlardan bir çoxu edam edildi. Sünnilərin kitabları yığılır, təhqir edilir, yandırılırdı. İngilislərə satılmayan və xidmət etməyən İslam alimləri müsəlmanlardan təcrid olunaraq Andaman adasındakı həbsxanalarda müddətsiz həbsə məhkum edilirdilər. Müsəlmanları böyük etirazlara sövq edə biləcək alimlər də Hindistanın müxtəlif guşələrindən toplanaraq oraya göndərilirdi...”


Güzəştli mənzillərin növbəti seçimi bu tarixdə keçiriləcək\nMənzil İnşaatı Dövlət Agentliyinin (MİDA) növbəti layihəsi – Hövsan Yaşayış Kompleksinin 1 saylı binası üzrə 249 mənzilin ipoteka kreditindən istifadə etməklə, həm də öz vəsaiti hesabına ödəniş üsulu ilə satışı prosesinə bu gün saat 11:00-da başlanıb və mənzillərin seçimi qısa müddətdə uğurla başa çatdırılıb.\nMİDA-dan “APA-Economics”ə verilən məlumata görə, Azərbaycan Respublikası Prezidentinin 24.05.2017-ci il tarixli 1418 nömrəli Fərmanı ilə təsdiq edilmiş Əsasnaməyə uyğun olaraq satışa çıxarılan 249 mənzilin seçimi “Elektron hökumət” portalı (www.e-gov.az) üzərindən “Güzəştli mənzil” elektron sistemi vasitəsilə bərabər şəraitdə etibarlı, təhlükəsiz, şəffaf və fasiləsiz iş rejimində həyata keçirilmişdir. “Güzəştli mənzil” sistemində elektron kabinet əldə etmiş şəxslərin sayı 14 878 nəfərdir.\nBugünkü satış zamanı 249 mənzilin seçimində iştirak edənlərin sayı 1270 nəfər olmuşdur. Bu saata olan məlumata görə seçilmiş 249 mənzilin 222-si vətəndaşlar tərəfindən uğurla imzalanaraq ərizələri təqdim edilmişdir.\nMənzillərin seçimi prosesi MİDA-nın inzibati binasında xüsusi karantin rejimi qaydalarına uyğun olaraq yaradılmış operativ qərargahda Azərbaycan Respublikasının Xüsusi Dövlət Mühafizə Xidmətinin Xüsusi Rabitə və İnformasiya Təhlükəsizliyi Dövlət Agentliyinin, Nəqliyyat, Rabitə və Yüksək Texnologiyalar Nazirliyinin, Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin tabeliyində olan "Elektron Hökumətin İnkişafı Mərkəzi"nin və "Ernst & Young" şirkətinin nümayəndələrinin iştirakı ilə müşahidə edilib.\n“Azərbaycan Respublikasının Mənzil İnşaatı Dövlət Agentliyinin sərəncamında olan mənzilləri vətəndaşların güzəştlə əldə etməsi Qaydası”na uyğun olaraq gözləmə qaydasında mənzillərin seçimi isə 3 iyul 2020-ci il tarixində saat 11:00-da başlayacaq və 7 iyul 2020-ci il tarixi saat 11:00-dək davam edəcək.


Günün qoroskopu (02.05.2012) » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nGün uğurlu başlanır. Rəyi vacib olan insanlarla dil tapmaq asanlaşır. Özünüzə həmfikir tapıb yeni layihələrə başlaya bilərsiniz, bu əməkdaşlığın nəticəsi özünü çox gözlətməyəcək.\nEnerjili, qətiyyətli olmaq lazımdır. Unutmayın ki, nəticə məhz sizin qətiyyətinizdən asılıdır: ilk uğursuzluqdan sonra dərhal geri çəkilməyin.\nEmosional fon sabitdir, əhval-ruhiyyə gün ərzində yaxşı olacaq. İnsanlar tez aşiq olur, romantik macəralar axtarırlar. Sevgi cavabsız qalmayacaq.\nQoç - Xoş gündür. Başqalarının öhdəsindən gələ bilmədikləri problemləri həll edəcəksiniz. Özünüzlə öyünə bilərsiniz. Bir çox Qoçlar bu gün vacib kəşflər edəcəklər. Bunlardan biri isə həyatlarını kökündən dəyişmək üçün onlara əsas verəcək.\nGörüş təyin edib, sevginizi etiraf edə bilərsiniz. Çox məlahətlisiniz, sizə “yox” deməyə kimsənin dili gəlməyəcək. Bu gün yeni dostlar, iş ortaqları, tərəfdaş tapa bilərsiniz. Alış-verişə çıxa bilərsiniz, çox uğurlu alınacaq.\nBuğa - Çox uğursuz gündür. Dostlarınız və həmkarlarınızla, valideynlərinizlə ünsiyyətdə çətinliklər yarana bilər. Yeni münaqişələrdən qaçmağa çalışırsınız, amma hər dəfə buna nail olmaq imkansızdır. Ciddi maliyyə itkiləri, peşəkar uğursuzluqlar gözlənilir.\nBu günün emosional fonu sizin üçün qeyri-sabitdir. Bu səbəbdən əhvalınız tez-tez dəyişir. Çox az Buğa əsəblərini cilovlaya, çətin situasiyada düzgün qərar verə bilir. Digərləri isə öz neqativ emosiyalarının əsirinə çevrilirlər.\nƏkizlər - İşlər o qədər də rəvan getmir. Xeyli mürəkkəb, birmənalı olmayan situasiyalar yaranır və onlardan çıxış yolunu tapmaq o qədər də asan olmur. Yalnız öz gücünüzə güvənməli olursunuz, bu isə vəziyyəti bir qədər də qəlizləşdirir. Hətta bu gün aldığınız məsləhətlərin də əksəriyyəti yararsız, hətta dağıdıcıdır.\nXərçəng - Neytral gündür. Bu gün baş verən hadisələrin çoxu barədə nə vaxtsa fikirləşmisiniz və demək olar ki, hamısına hazırsınız. Maneələri dəf etmək üçün diqqəti cəmləmək lazımdır. Bu gün minimalizmə meyllisiniz, bu da çox faydalıdır.\nCiddi şəxsi məsələləri müzakirə etmək məsləhət deyil. Bunların həllini arayarkən özünüzü daha çox dolaşdırır, situasiyanı çətinləşdirirsiniz. Öz çətinlikləriniz barədə kimsəyə danışmamağa çalışın: dəstək görməyəcək, əvəzində xeyli danlanacaqsınız.\nŞir - Çox uğurlu bir gün olacaq. Çoxdan can atdığınızı bu gün əldə edə bilərsiniz. Həyatınızı daha da yaxşılaşdırmaq imkanınız var. Peşəkar sahədə uğurlar qazanmaq, sərfəli sövdələşmələr bağlamaq, məhsuldar danışıqlar aparmaq bu gün sizin üçün asandır. Siz bir ulduzsunuz və ətrafınızdakılar da bunu etiraf edirlər.\nYaxınlarınızla ünsiyyətdən xoşnud olacaqsınız. İstənilən ailəvi və dost məclisi, qeyri-formal ünsiyyət, romantik görüş üçün əla gündür. Yeni tanışlıqlar maraqlı olacaq.\nQız - Sakit gündür. Xüsusi bir imkan yaranacağını gözləməyin. Hər şey öz axarı ilə gedir. Siz anlayırsınız ki, gərilmək lazım deyil və özünüzü gücə salmırsınız. Ağıllı hərəkətdir, qədrinizi bilin.\nYaxşı dostlar və etibarlı tərəfdaşlar tapa bilərsiniz. İstənilən müştərək iş əla alınacaq. Evlə bağlı çox iri layihələrə başlamaq olar (təmir etmək, köçmək və s.). Alış-verişə iri məbləğdə pul xərcləyə bilərsiniz. Günün ikinci yarısı vacib xəbərlər ala bilərsiniz. Çox güman ki, xəbər mənbəyi çoxdan bəri görmədiyiniz insan olacaq.\nTərəzi - Uğurlu gündür. Planlarınızı və cəsarətli ideyalarınızı reallaşdırmağa çalışın: bu gün çox şeyə nail ola bilərsiniz. Müstəqil iş görməli olacaqsınız, amma bunu dərd etməyin. Üstəlik, hərəkət sərbəstliyi qazanırsınız, bu isə məhz sizə optimal görünən həll üsulunu seçməyə imkan yaradır.\nYaxınlarınızla fikir ayrılığı mümkündür, ancaq bu, ciddi münaqişə həddinədək böyüməcəyək. Bütün aktual problemləri müzakirə edərək vahid qərara gəlmək olar. Sevdiyiniz şəxsdən, yaxud həyat yoldaşınızdan hədiyyə ala bilərsiniz.\nƏqrəb - İş görmək üçün əla gündür. Siz məhsuldar işləyirsiniz və bunun mükafatı da özünü çox gözlətmir. Yeni bir layihəni gerçəkləşdirməyə başlaya bilərsiniz. Heç köhnə işiniz də darıxdırıcı olmayacaq. Nüfuzlu şəxslərin dəstəyini qazana bilərsiniz. Bunların sırasında çoxdan əməkdaşlıq etmək istədikləriniz də var.\nYaxınlarınızla dil tapmaq sizə çətin deyil. Siz düşündüklərinizin hamısını dilə gətirmirsiniz və bu, düzgün qərardır. Vacib olanları ikinci dərəcəlilərdən ayırmaq bacarığını da buraya əlavə etsəniz, bir çox problemin qarşısını ala bilərsiniz. Bu, xüsusilə də alacağınız xəbərlərə, məlumatlara aiddir. Nüfuzunuzu qoruyun.\nOğlaq - Gününüzün əla olmasını istəyirsiniz? Buna iynənin ucu qədər cəhd edin. Bir qədər beyninizi yorun, məqsədinizə çatmaq üçün hamının tapdalayıb artıq çalalar açdığı yollarla getməyin, büdrəyə bilərsiniz. Tamamilə yeni bir üsulu yoxlamadan keçirin. İdeyalarınızın orijinallığı ətrafınızdakıların təqdirini qazanacaq.\nXeyli xoş sürprizlər, hədiyyələr mümkündür. Başqalarının xoşuna gəldiyinizi hiss edir və sevinirsiniz. Yeni tanışlıqlar qura bilərsiniz. Başgicəlləndirici romantik macəraya «düçar» olmağınız da mümkündür.\nDolça - Qarşınıza qoyduğunuz məqsədlərə çatmaq sizin üçün çətin deyil. İstədiyiniz hər şey yanınızdadır, kifayətdir ki, əlinizi uzadasınız. Çoxdankı bir arzunuz yerinə yetə bilər. Bu gün qurduğunuz tanışlıqlar həddən artıq faydalı ola bilər. Bir çox Dolçalar peşəkar mövqelərini möhkəmlədə biləcəklər.\nEnerjiniz çoxdur. Gününüz çox dolğun keçsə də, axşam heç bir yorğunluq hiss etməyəcəksiniz. İdmanla, açıq havada fiziki işlə məşğul ola bilərsiniz. Gün səfərlər, xırda kruizlər üçün münasibdir.\nBalıqlar - Adi günlərdən biridir, elə ən yaxşı cəhəti də sakitliyidir. Bu ərəfədə başladığınız işləri yekunlaşdıra bilərsiniz, kimsə sizi işinizdən ayıraraq diqqətinizi yayındırmayacaq. Alış-veriş edə bilərsiniz, amma daha yaxşı olar ki, pulları biznesə, yaxud da şəxsi təhsilinizə xərcləyəsiniz.\n3 may 2012 14:11\n2 may 2012 22:26\nmeqaleye gore tesekkurlerrr.\neqreb burcunu oxudum cox sagol))\n2 may 2012 19:05\n2 may 2012 18:06\n2 may 2012 16:31\nhmm twkler wir burcu eladiki\n2 may 2012 14:53\n2 may 2012 14:10\nTesekkurler canim, guzel bi gun, eseblesmeyime baxmayaraq...\n2 may 2012 13:55\nmene dostluq atinda. men atdiqlarimi hec kim qebul elemir.\nUyda ne pis gundur..bir az bele kecdi gunum...\n2 may 2012 13:02\nCox sagol ...bu gun ugurlu gunumdu\nYaxınlarınızla dil tapmaq sizə çətin deyil. Siz düşündüklərinizin hamısını dilə gətirmirsiniz və bu, düzgün qərardır. Vacib olanları ikinci dərəcəlilərdən ayırmaq bacarığını da buraya əlavə etsəniz, bir çox problemin qarşısını ala bilərsiniz. Bu, xüsusilə də alacağınız xəbərlərə, məlumatlara aiddir. Nüfuzunuzu qoruyun. twk\ncox yaxsi gundur men de eqreb burcuyem heleki superem tesekkurler...\n2 may 2012 12:03\nuGURLU GUNLERIMDEN BIRIDIR\nNe deyirem teki sen deyen olsun OXATAN\n2 may 2012 11:58\nOGLAQ.AMA GUNLERIM COX DARIXDIRCI KECIR\nDEYESEN BUGUN ELA GUNDUR HELEKI PIS BAWLAMIYIB\nBu gun cox super gundu.Bu gunumuze de sukur.\n2 may 2012 09:47\n2 may 2012 09:40


Bankından 6 milyard manat pul “qaçırılan” Çingiz Əsədullayevin azadlıqda qalmasının\nEldar Mahmudovun bankirini qoruyan kimlərdir?\nBankın əsas səhmdarı və İdarə Heyətinin sədri Çingiz Əsədullayev yaxasını kənara çəkməklə, 1992-ci ildən fəaliyyətdə olan bankın ləğvinə seyrçi mövqe tutdu. Çünki Çingiz Əsədullayevin itirəcəyi bir şey yox idi, bank “xortumlanmış” və əsas aktivlər xaricə qaçırılmışdı. Çingiz Əsədullayevin bankı uzun illər Eldar Mahmudovun “çətiri” altında idi. E.Mahmudov milli təhlükəsizlik naziri olduğu dönəmdə Çingiz Əsədullayev bankı qanunsuzluq yuvasına çevirmişdi. Bank işini nüfuzdan salan, əhalinin banklara inamını azaldan əmanətlərə xəyanətlər, girovların satılaraq bankın əsas və faizlərinin çıxılmasından sonra yerdə qalan hissəsinin sahiblərinə qaytarılmaması, “çirkli pulyuma” əməliyyatları adi hallar idi. Nə qədər ki, Mahmudov vəzifədə idi, Çingiz Əsədullayev də cibində deputat mandatı bankı öz cibi kimi idarə edirdi. Mahmudov vəzifədən çıxarılandan sonra isə Çingiz Əsədullayevin da “dağlarına qar yağdı”.\nİllərlə Mərkəzi Bankın qanuni tələblərini yaxına buraxmayan Əsədullayev çox çətin duruma düşdü. Bankçılıqdan uzaq bankında problemlər günü-gündən artmağa başladı. Bankdakı qanunsuzluqlar nəhayət ki, kölgədən çıxarıldı və ittiham aktlarında Çingiz Əsədullayevin adı yer almağa başladı.\n2020-ci ildə bankın ləğvinə qərar verildiyi günlərdə Bakı Ağır Cinayətlər Məhkəməsində ölkədən milyardlar çıxarmaqda ittiham edilən şəxslərin məhkəməsi davam edirdi. Külli miqdarda pulu leqallaşdırmada təqsirləndirilən Malik Əliyev və Rüfət Vəliyevin cinayət işinin araşdırılması zamanı üzə çıxan faktlar bankın çöküşünün labüdlüyünü ortaya qoyurdu. Məsələn, şahid qismində ifadə verən, bankda kassir işləmiş Vidadi Əliyev dindirilərkən demişdi ki, onu işə təqsirləndirilən Malik Əliyev dəvət edib. Təkcə 2014-cü ilin oktyabrında “Elektromaş” MMC-nin adına 10 milyona yaxın pul köçürülüb. Proses zamanı o da məlum olub ki, elə gün olub ki, 100 milyona yaxın məbləğ mədaxil edilərək götürülüb. Məlumata görə, həmin məbləğlərin Vidadi Əliyev tərəfindən götürülməsi və mədaxil edilməsi ilə bağlı sənəd də imzalanıb. Bununla da Malik Əliyevin rəhbərliyi ilə bu şəbəkə “AGBank”ın ofisində icarədar kimi ofis götürərək bank kimi fəaliyyət göstərib. Bununla da onlar fəaliyyətlərinə bank görüntüsü yaradıblar. Daha sonra həmin pullar nağdlaşdırılaraq ölkədən çıxarılıb. Bütün bu əməliyyatlar 2013-2015-ci illərdə həyata keçirilib və ümumi olaraq 5 milyard 500 milyon manat xaricdə olan ayrı-ayrı şirkətlərin hesablarına köçürülərək ölkədən çıxarılıb. Məbləğlər 9 ayrı şirkət adına qəbul edilib. Bu şirkətlər də təqsirləndirilən şəxslərin adına açılıb.\nİttihamda qeyd edilir ki, R.Vəliyev və istintaqa məlum olmayan şəxslərin gətirdiyi cinayət yolu ilə əldə edilmiş külli miqdarda pulları Vidadi Əliyev sayıb, onların saxta olub-olmadığını yoxlayıb. Daha sonra həmin pullar adları qeyd olunan şirkətlərin hesablarına, sonra da xarici ölkələrin banklarındakı hesablara köçürülüb. Ü.Nəbiyev və A.Əsgərova R.Vəliyevin tapşırığı ilə xarici bankların hesablaşma nömrələri və köçürüləcək məbləği kompüter vasitəsilə yazaraq çap edib M.Əliyevə təqdim ediblər. R.Vəliyev isə həmin sənədləri şirkətlərin möhürü ilə təsdiqləyib, imzaladıqdan sonra icra olunması üçün M.Əliyev və V.Əliyevə təqdim edib. Rəsmi ittihama görə, M.Əliyev “Privion Group” MMC vasitəsilə 2014-cü ilin fevral ayından 2015-ci ilin oktyabr ayına kimi 839 milyon manat, “İmpeks+” MMC vasitəsilə 2013-cü ilin noyabr ayından 2015-ci ilin oktyabr ayına kimi 778 milyon manat, “Blast” MMC vasitəsilə həmin müddət ərzində 510 milyon manat, “Qalaksi A” MMC vasitəsilə 115 milyon manat, “Asin Co. LTD” vasitəsilə 79 milyon manat, “Primo A” MMC vasitəsilə 213,5 milyon manat, “İTEK” MMC vasitəsilə 129 milyon manat pulu müxtəlif xarici valyutalara konveriya edərək xarici ölkələrdə yaradılan şirkətlərin bank hesablarına köçürüb. Ümumi məbləğ 5 milyard 500 milyon manatdır. Qeyd edilən məbləğin təqsirləndirilən şəxsə aid olmadığı aydındır. Lakin məhkəmədə dəfələrlə sual verilsə də onlar kimlərin pulunu ölkədən çıxardıqlarını etiraf etməyiblər. Onlar hansısa təzyiqlərdən qorxaraq bunu gizlədirlər. Yoxsa gün ərzində milyonlar daşıyan adamın pulların əsl sahibini tanımaması nə qədər inandırıcıdır?\nBu məhkəmə prosesi davam etdiyi günlərdə belə xəbərlər vardı ki, bank kimi fəaliyyət göstərən şəbəkənin ölkədən çıxardığı pullar sabiq nazir Eldar Mahmudova məxsus olub. Eldar Mahmudovun oğlu Anar Mahmudovun ofşor hesablara sahib olması barədə dəfələrlə məlumatlar dərc etmişik. Eldar Mahmudovun yaxın adamı olan Sahib Ağayevin işində məlum olmuşdu ki, təkcə Avropa Oyunları ərəfəsində 30 milyon manat bir gündə ölkədən çıxarılıb. Həmin məbləğ Avropa Oyunları ərəfəsində təhlükəsizlik tədbirlərinin görülməsi üçün dövlət büdcəsindən ayrılmışdı. 30 milyon manat Dominikan Respublikasında qeydiyyatda olan “Preim Desig and Patenting.SA” şirkətinin bank hesabına köçürülüb.\nBu, təkcə bir gün ərzində ofşorda olan hesaba köçürülən məbləğ idi. Aydındır ki, Eldar Mahmudov ölkədən pulqaçırma əməliyyatlarını etibar etdiyi, güvəndiyi şəxsin - Çingiz Əsədullayevin bankı üzərindən həyata keçirib. Ölkədən onun rəhbərlik etdiyi bank üzərindən 6 milyard manatdan artıq pul qaçırılıb və Çingiz Əsədullayev heç nə olmamış kimi ortalıqda gəzir. Halbuki ölkədən qaçırılan, büdcə vəsaitləri olması şübhə doğurmayan məbləğlərin geri qaytarılması zamanı çoxdan çatıb. Əsədullayev kimi xalqın cibindən oğurlanmış vəsaitlərə əli bulaşmış hər kəs əməlinə görə cavab verməlidir. Həmin məbləğlərlə işğaldan azad edilmiş ərazilərin bərpası ilə yanaşı xalqın, ölkənin bir çox problemlərini də çözmək olar. İndi milyardları oğurlayanlardan hesab sormaq zamanıdır.\nMay ayında ordumuz antiterror əməliyyatlarına başlaya bilər - PROQNOZ\n“İskəndər” qalmaqalı: Bakı və Ankara “təxribatçı”, Moskva süddən çıxmış ağ qaşıq


Yol polisi "Eurohome"dakı yanğınla bağlı sürücülərə müraciət etdi - modern.az\n10 Dekabr 2019, 11:17 | AKTUAL\nBakı Şəhər Baş Polis İdarəsinin Dövlət Yol Polis İdarəsinin bölmə rəisi, polis polkovniki Vaqif Əsədov Modern.az-a açıqlamasında bildirib ki, sürücülərə alternativ yollardan istifadə etmək tövsiyə olunur: "Xəbər verdiyimiz kimi, səhər saatlarında “Eurohome” Ticarət Mərkəzində baş verən yanğın səbəbindən Bakı-Sumqayıt yolunda hərəkət tam məhdudlaşdırılıb. Vəziyyəti təhlil etdiyimiz zaman məsləhət görərik ki, Bakıdan Sumqayıt istiqamətində gedən sürücülər Sabunçu-Zabrat-Novxanı-Balaxanı yolu ilə hərəkət etsinlər. Çox sürücü düşünür ki, Biləcəridən keçmək daha məqsədə uyğundur. Ancaq hazırda bütün nəqliyyat vasitələri həmin istiqamətə hərəkət etdiyi üçün ərazidə yolda sıxlıq müşahidə olunur.


Balıq Ovcusu oyna - OyunOyna.az\nBalıq Ovcusu oyna - Axtardığınız oyun aşağıdadır. internet onlayn oyunlar. Balıq Ovcusu oyna ve birçox oyun! Online oyunlar sizi gözleyir.